3  மாநிலங்களை   தற்காத்துக்  கொள்வதில்  பக்காத்தான் ஹராப்பான் –  தேசிய முன்னணிக்கு  பிரச்னை  இருக்காது  – ரபிஷி ரம்லி தகவல்

கோலாலம்பூர், ஆக 7 – பினாங்கு, நெகிரி செம்பிலான் மற்றும் சிலாங்கூர் ஆகிய மூன்று மாநிலங்களை தற்காத்துக்கொள்வதில் பக்காத்தான் ஹராப்பான் – தேசிய முன்னணி கூட்டணிக்கு பிரச்னை எதுவும் இருக்காது என பி.கே.ஆர் கட்சியின் துணைத் தலைவரான ரபிசி ரம்லி தெரிவித்திருக்கிறார். அந்த மூன்று மாநிலங்களிலும் தேசிய முன்னணி ஆதரவாளர்களின் துணையோடு கிடைக்கும் வாக்குகளின் எண்ணிக்கையையும் அதிகரிக்கும் என அவர் தெரிவித்தார். பினாங்கு ,சிலாங்கூர் மற்றும் நெகிரி செம்பிலானில் உள்ள மலாய்க்காரரகளின் வாக்குகள் அதிகமாக கிடைக்கும் என்பதால் அம்மூன்று மாநில அரசாங்கங்களையும் தற்காத்துக்கொள்ள முடியும் என ரபிஷி ரம்லி தெரிவித்தார்.

வாக்களிப்பவர்களின் எண்ணிக்கை 70 விழுக்காட்டிற்கும் குறைவாக இருந்தால் பக்காத்தான் ஹராப்பான் சிலாங்கூர் மாநிலத்தை இழக்கக்கூடும் என DAP தலைவர்கள் இதற்கு முன் கூறியிருந்தனர். எனினும் பக்காத்தான ஹரப்பான் மெத்தன போக்காக இருக்காது. மலாய்க்காரர்கள் அல்லாதார் உட்பட அனைத்து வாக்காளர்கள் ஆதரவை பெறுவதற்கு பக்காத்தான் ஹராப்பான் -தேசிய முன்னணி கூட்டணி தொடர்ந்து கடுமையான பிரச்சாரத்தில் ஈடுபடும் என ரபிஷி ரம்லி தெரிவித்தார்.

 Tags
‘No problem’ for PH

BN to retain 3 states

says Rafizi


டேசா தாசிக் ஆரம்ப பள்ளியில் திடீர் சோதனை நடத்திய அன்வார்

பெட்டாலிங் ஜெயா, ஆக 17 – பண்டார் தாசிக் செலாத்தானில் உள்ள டேசா தாசிக் தேசிய பள்ளிக்கு திடீர் வருகை புரிந்த பிரதமர் அன்வார் அங்கு பள்ளியின் உள்கட்டமைப்பு, வசதிகள் மற்றும் கழிவறைகளை சோதனையிட்டார்.

அதோடு அப்பள்ளியின் மாணவர்களிடமும் அவர் பேசி மகிழ்ந்தார்.

பள்ளிக்கூடத்தில் இருக்கும் வசதிகளை மாணவர்கள் அனுபவிப்பதோடு கற்றலுக்கு ஏற்ற சூழலைக் கொண்டிருப்பார்கள் என்பதே தனது எதிர்பார்ப்பு எனவும் அவர் கூறினார்.

 Tags
Anwar buat lawatan mengejut

ke SK Desa Tasik


கிறிஸ்துமஸ் புத்தாண்டு  கொண்டாட்டத்தில்  கடும் மழையாக  இருக்கும்

கோலாலம்பூர் , அக் 6 – ஆண்டு இறுதி வானிலை கணிப்புகளின்படி, வடகிழக்கு பருவமழை தொடங்குவதால் மலேசியர்கள் கடுமையான மழைக் காலத்தில் கிறிஸ்துமஸ் மற்றும் புத்தாண்டு கொண்டாட்டத்தை எதிர்நோக்க வேண்டியிருக்கும். பருவ மழைக்காலம் முடிவுக்கு வந்தவுடன் கடுமையான வெப்ப நிலையை சந்திக்கும் சாத்தியம் அதிகமாக இருப்பதாக மலேசிய வானிலைத் துறை தெரிவித்துள்ளது.

எல் நினோ நிகழ்வின் காரணமாக வெப்பநிலை 38 டிகிரி செல்சியஸ் வரை உயரக்கூடும் என்று மலேசிய வானிலை ஆய்வுத் துறை (மெட்மலேசியா) எச்சரித்துள்ள நிலையில், அடுத்த ஆண்டு மார்ச் மாதத்தில் வெப்ப அலை மீண்டும் ஏற்பட்டால் இது நிகழலாம். எல் நினோ சராசரியாக இரண்டு முதல் ஏழு ஆண்டுகளுக்கு ஒருமுறை நிகழ்கிறது. மேலும் பொதுவாக ஒன்பது முதல் 12 மாதங்கள் வரை எல் நினோ நீடிக்கும். இது மத்திய மற்றும் கிழக்கு வெப்பமண்டல பசிபிக் பெருங்கடலில் கடல் மேற்பரப்பின் வெப்பமயமாதலுடன் தொடர்புடைய இயற்கையாக நிகழும் காலநிலை வடிவமாகும்.


‘அனகோண்டா’ போன்ற இராட்சத மலைப்பாம்பு ; சுற்று வட்டார மக்கள் அதிர்ச்சி

ஷா ஆலாம், ஜூலை 24 – எல்மினா எனுமிடத்தில் காணப்பட்ட இராட்சத மலைம்பாம்பு சுற்று வட்டார மக்களை அதிர்ச்சியில் ஆழ்த்தியுள்ளது.

செங்குத்தான பகுதியில் அந்த பாம்பு ஊர்ந்து செல்லும் காணொளி ஒன்று வைரலாகியுள்ளது.

@yayaaazmi எனும் நபர் அந்ந காணொளியை தமது ட்விட்டர் சமூக ஊடகத்தில் பதிவிட்டுள்ளார்.

எல்மினா பகுதியில் வசிக்கும் நபர் ஒருவர் அந்த காணொளியை ஒளிப்பதிவுச் செய்து, குடியிருப்புகள் WhatsApp ஊடகத்தில் பகிர்ந்த வேளை ; அதனை தாம் ட்விட்டரில் பதிட்டதாகவும் அந்ந அந்த காணொளியின் கீழ் குறிப்பிட்டுள்ளார்.

“எவ்வளவு பெரிய இராட்சத மலைப்பாம்பு. ஆடு, மாடு மட்டுமல்ல மனிதர்களையே இது விழுங்கக்கூடுமென” அவர் தமது அச்சத்தையும் வெளிப்படுத்தியுள்ளார்.

எனினும், அந்த மலைப்பாம்பு பிடிபட்டதா?, அதற்கு என்னவானத? என்ற விவரம் எதுவும் வெளியிடப்படவில்லை.

இந்நிலையில், அந்த ஊர்வன விலங்கை கண்கூடாக கண்டு அதிர்ச்சியடைந்ததாக, சம்பந்தப்பட்ட பகுதியில் வசிக்கும் மற்றொரு நபரும் அந்த காணொளிக்கு கீழ் பதிவிட்டுள்ளார்.

வீடமைப்பு மற்றும் மக்கள் பொழுதை களிக்கும் இடத்திற்கு மிக அருகில் அந்த மலைப்பாம்பு கண்டுபிடிக்கப்பட்டதால், சுற்று வட்டார மக்கள் தொடர்ந்து அச்சத்தையும், பதற்றத்தையும் வெளிப்படுத்தி வருகின்றனர்.

எனினும், பலர் அந்த காணொளியின் நம்பகத்தன்மை குறித்து கேள்வி எழுப்பியுள்ளனர்

 Tags
gemparkan penduduk

Ular sawa mirip 'anaconda'


பயணி போல பாசாங்கு செய்து JPJ அதிகாரிகள் பேருந்துகளில் சோதனை

சீன பெருநாளை முன்னிட்டு, இன்று தொடங்கி இம்மாதம் 27-ஆம் தேதி வரையில் மேற்கொள்ளப்படவுள்ள OPS BERSEPADU சோதனை நடவடிக்கை நெடுகிலும், பயணி போல பாசாங்கு செய்து விரைவுப் பேருந்துகளை சோதனையிடும் யுக்தியை JPJ சாலை போக்குவரத்து துறை அதிகாரிகள் கையாளவுள்ளனர்.

பேருந்து நிறுவனங்களின் நடத்துனர்களும், ஓட்டுனர்களும், நிர்ணயிக்கப்பட்ட விதிமுறைகளை முறையாக பின்பற்றுவதை உறுதிச் செய்ய அந்நடவடிக்கை மேற்கொள்ளப்படுகிறது.

குறிப்பாக, தொடர்ந்து வலது புற சாலையில் பேருந்தைச் செலுத்துவது, 300 கிலோமீட்டருக்கு மேற்பட்ட அல்லது நான்கு மணி நேரத்திற்கும் கூடுதலான பயணங்களின் போது துணை ஓட்டுனரை வேலைக்கு அமர்த்தாதது, புகைப் பிடிப்பது, காலணி அணியாதது, கைப்பேசியை பயனடுத்துவது, பொது போக்குவரத்து சேவைக்கான PSV அனுமதியை வைத்திருக்காது ஆகிய குற்றங்கள் கண்காணிக்கப்படும் என சிலாங்கூர் மாநில சாலை போக்குவரத்து துறை தலைவர் டத்தோ கைருல் கார் யாஹ்யா தெரிவித்தார்.

சோதனை நடவடிக்கையின் போது, குற்றங்களை புரியும் ஓட்டுனர்களுக்கு நேரடியாக அபராதம் விதிக்கப்படும். அதற்காக நாடு முழுவதும் 325 சாலை போக்குவரத்து துறை அதிகாரிகள் பணியில் அமர்த்தப்பட்டுள்ளனர்.

 Tags
JPJ officers

pose as passengers

search buses


Lotus Five Star வெளியீட்டில், அர்ஜூன் டாஸ் நடிப்பில்  “அநீதி”; காணத் தவறாதீர்கள்

பெட்டாலிங் ஜெயா , ஜூலை 22 – Lotus Five Star நிறுவனம் இதுவரை பல தரமான படங்களை மலேசியாவில் வெளியிட்டுள்ளது.

அந்த வரிசையில் இப்பொழுது வெளிவந்துள்ளது”அநீதி” திரைப்படம்.

வசந்த பாலன் இயக்கத்தில், அர்ஜுன் தாஸ் நடிப்பில் வெளியாகியுள்ள இத்திரைப்படம் நேற்று அதிகாரப்பூர்வமாக திரையரங்கில் வெளியீடு கண்டது

நாடு தழுவிய அளவில் வெளியீடு கண்டுள்ள இப்படத்தை சிலாங்கூர், கோலாலம்பூர், நெகிரி செம்பிலான், மலாக்கா, பினாங்கு, கெடா, பேராக் மற்றும் ஜொகூரில் உள்ள LFS திரையரங்குளில் பொதுமக்கள் அனைவரும் தங்களது கும்பத்தினர் மற்றும் நண்பர்களோடு கண்டு களிக்க அழைக்கப்படுகிறார்கள்.

 Tags
LFS

Movie Premier


கராத்தே  போட்டியை தொடக்கி வைத்தபோது  எம்.பியின்  சேலையில்  தீப்பிடித்தது

புதுடில்லி, ஜன 16 – பூனேவில் கராத்தே போட்டியைத் தொடக்கிவைத்தபோது சேலையில் எதிர்பாரதவிதமாக திடீரென தீப்பிடித்ததால் காங்கிரஸ் தேசியவாத எம்.பி Supriya Sule காயம் எதுவுமின்றி உயிர் தப்பினார். சத்ரபதி சிவாஜியின் சிலைக்கு மாலை அணிவித்தபோது மேசையில் வைத்திருந்த குத்து விளக்கில் அவரது சேலை பட்டதால் தீ பற்றி எரியும் காட்சி சமூக வலைத்தளதிலும் பகிரப்பட்டது. தாம் நலமாக இருப்பதாகவும் எவரும் கவலை அடைய வேண்டியதில்லை யென சுப்ரியா வெளியிட்ட அறிக்கையில் தெரிவித்தார்.

 Tags
Event

Fire

Narrow Escape

Saree catches

Supriya Sule


போலீஸ் பல முறை என்னை தொடர்புக் கொண்டதா? ; இல்லை என்கிறார் சனுசி

அலோர் ஸ்டார், ஜூலை 20 – பல முறை தொடர்புக் கொண்டும், பதில் இன்றி போகவே தாம் அதிகாலை மணி மூன்று வாக்கில் கைது செய்யப்பட்டதாக தேசியப் போலீஸ் படைத் தலைவர் டான் ஸ்ரீ ரஸாருடின் ஹுசைன் கூறியுள்ளதை, கெடா பராமரிப்பு அரசாங்கத்தின் மந்திரி பெசார் டத்தோ ஸ்ரீ முஹமட் சனுசி மாட் நோர் மறுத்துள்ளார்.

கடந்த திங்கட்கிழமை, தாம் கைதுச் செய்யப்படும் சில மணி நேரங்மளுக்கு முன், இரவு மணி பத்து வாக்கில், வாட்ஸ்சாப் வாயிலாக தாம் புக்கிட் அமானை சேர்ந்த அதிகாரி ஒருவருடன் உரையாடியதாக சனுசி கூறியுள்ளார்.

அந்த உரையாடல் தொடர்பான ஆதாரங்களை தாம், மற்றொரு அதிகாரிக்கு நேற்று அனுப்பி வைத்ததாகவும் சனுசி குறிபிட்டுள்ளார்.

அன்றைய நாள் தாம் மூன்று கூட்டங்களில் கலந்து கொண்டிருந்ததாக கூறிய சனுசி, புதிய எண்ணில் இருந்து கிடைத்த குறுச்செய்திக்கு பதிலளித்து, யாரென வினவினேன்? அதற்கு அவர் புக்கிட் அமான் அதிகாரி என குறிப்பிட்டார்.

உங்களிடமிருந்து மேலும் சில வாக்குமூலங்களை பதிவுச் செய்ய வேண்டும் என குறிபிட்ட அந்த அதிகாரியிடம், “இன்னும் என்ன வாக்குமூலம்? என்னை கைது செய்ய எண்ணினால் நேரடியாக சொல்லி விடுங்கள். நான் ஒரு நல்ல குடிமகன் என்னை கைது செய்யாதீர்கள். நாளை காலை நான் செலாயாங் நீதிமன்றத்திற்கு செல்ல வேண்டும். விசாரணைக்கு நான் முழு ஒத்துழைப்பு வழங்கி வருகிறேன். எங்கும் ஓடிவிட மாட்டேன். இன்று முழுவதும் அதிகமான வேலை, நான் ஓய்வெடுக்கப்போகிறேன்” என தாம் பதிலளித்ததையும் சனுசி சுட்டிக் காட்டினார்.

எனினும், அதனை சற்றும் பொருட்படுத்தாது, அதிகாலை மணி மூன்று வாக்கில் தாம் கைதுச் செய்யப்பட்டு கோம்பாக் போலீஸ் நிலையத்திற்கு அழைத்துச் செல்லபட்டதாக சனுசி குறிப்பிட்டுள்ளார்.

முன்னதாக, விசாரணைக்கு சனுசி ஒத்துழைப்பு வழங்க மதுத்ததால் அவர் கைதுச் செய்யபட்டதாக, தேசியப் போலீஸ் படைத் தலைவர் டான் ஸ்ரீ ரஸாருடின் ஹுசைன் கூறியிருந்தது குறிப்பிடத்தக்கது.

 Tags
'gagal dihubungi polis'

kenyataan KPN dakwaan

Sanusi nafi


கிரிப்டோ முதலீட்டு மோசடியில் RM870,000 இழந்த பெண் தொழிலதிபர்

கெரியான், ஜூலை 17 – கிரிப்டோகரன்சி முதலீட்டு மோசடியில் பேராக், கெரியான் மாவட்டத்தைச் சேர்ந்த 54 வயதான பெண் தொழிலதிபர் ஒருவர் 870,000 ரிங்கிட் பணத்தை இழந்துள்ளார்.

கடந்த ஜூன் மாதம் பெண் தொழிலதிபர் ஒருவரிடம், வாட்ஸ்அப் மூலம் அறிமுகமான பெண் ஒருவர், தான் கிரிப்டோகரன்சியில் முதலீடு செய்து அதிக லாபம் ஈட்டியதாகக்

கூறியிருக்கிறார்.

பாதிக்கப்பட்டவர் ஆரம்பத்தில் 500 ரிங்கிட் முதலீடு செய்ததாகவும், அதை இரட்டிப்பாக்கி கொடுத்ததாகவும் நம்பப்படுகிறது.

பின்னர் 1.5 மில்லியன் ரிங்கிட் லாபம் கிடைக்கும் எனக்கூறிதால், 870,000 ரிங்கிட்டை , வெவ்வேறு வங்கி கணக்குகள் மூலம் அந்த பெண்ணுக்கு அனுப்பியிருக்கின்றார் பாதிக்கப்பட்ட தொழிலதிபர்.

பணத்தை திரும்பப் பெறுவது பற்றி கேட்டபோது, அந்த பெண் சாக்குப்போக்கு சொல்ல தொடங்கியதால், ஏமாற்றப்பட்டதை உணர்ந்த பெண் தொழிலதிபர் பேராக் காவல்துறையிடம் புகார் அளித்தார்.

“குறுகிய காலத்தில் நம்பமுடியாத வருமானத்தை வழங்கும் திட்டங்களை ஒருபோதும் நம்ப வேண்டாம்” என்று காவல்துறை கேட்டுக்கொண்டது.

 Tags
cheated of

Ipoh businessman

RM870000 in crypto scam


குடும்ப உறுப்பினரின் இறுதிச் சடங்கில் சண்டை ; ஆடவர் படுகாயம், நால்வருக்கு எதிராக குற்றச்சாட்டு

கிள்ளான், செப்டம்பர் 28 – பண்டார் பொட்டானிக்கிலுள்ள, அடுக்குமாடி குடியிருப்பு ஒன்றின் வாகன நிறுத்துமிடத்தில், குடும்ப உறுப்பினர்களுக்கு இடையே மூண்ட சண்டைக்கு கருத்து வேறுபாடே காரணம்.

அச்சண்டை தொடர்பில் வைரலாகியிருக்கும் 51 வினாடி காணொளியில், ஆடவர் ஒருவர் கும்பல் ஒன்றால் தாக்கப்படுகிறார்.

செப்டம்பர் 14-ஆம் தேதி, ஏறக்குறைய பின்னிரவு மணி ஒன்று வாக்கில், அச்சம்பவம் நிகழ்ந்தது, விசாரணையில் தெரிய வந்துள்ளதாக, தென் கிள்ளான் மாவட்ட போலீஸ் தலைவர் அசிஸ்டன் கமிஸ்னர் ஷா ஹோங் பொங் தெரிவித்தார்.

33 வயது ஆடவர், கையில் பிரம்புடன் இருந்த நபர் ஒருவர் உட்பட ஐவரால் தாக்கப்பட்டார்.

அதனால், அந்த ஆடவர் தலை, இடது கை, விலா எலும்பு, கால் ஆகியப் பகுதிகளில் காயத்திற்கு இலக்கானதாக கூறப்படுகிறது.

அச்சம்பவம் தொடர்பில், 26 வயதுக்கும் 65 வயதுக்கும் இடைப்பட்ட அறுவர் கைதுச் செய்யப்பட்ட வேளை ; அவர்களில் இருவருக்கு எதிராக பழைய குற்றப்பதிவு இருப்பது தெரிய வந்துள்ளது.

விசாரணைக்கு பின் போலீஸ் உத்தரவாததின் பேரில் அவர்கள் அனைவரும் விடுவிக்கப்பட்டதை ஷா உறுதிப்படுத்தினார்.

எனினும், அவர்களில் நால்வருக்கு எதிராக, குற்றவியல் சட்டத்தின் 186-வது பிரிவின் கீழ் குற்றம்சாட்டப்படவுள்ளதாகவும் ஷா சொன்னார்.

 Tags
Gaduh selepas selisih faham

majlis kematian keluarga


வானொலி  ரசிகர்களுக்கு  அறிமுகமான  பழனி மாமா காலமானார்

கோலாலம்பூர் , மே 10 – 1970 மற்றும் 1980 ஆண்டுகளில் மலேசிய வானொலியில் சிறுவர்களை கவரும் வகையில் பழனி மாமா என்ற பெயரில் கதை சொல்வி வந்த பழனி மாமா எனப்படும் டாக்டர் வி.எம் பழனியப்பனை வானொலி ரசிகர்கள் அவ்வளவு எளிதில் மறந்திருக்க முடியாது. குழந்தைகளுக்கு புரியும் வகையில் மிகவும் அழகாக கதை சொல்வதில் வானொலி ரசிகர்களின் அபிமானத்தை பெற்றவர் பழனி மாமா ஆவார். அவர் நேற்று காலை கோயம்புத்தூரில் தமது 85ஆவது வயதில் காலமானர். சென்னை அண்ணாமலை பல்கலைகக்கழகத்தில் அறிவியல் துறையில் இளநிலை மற்றும் முதுகலை பட்டம் பெற்ற பின்னர் மலேசியாவிற்கு திரும்பிய அவர் 1962ஆம் ஆண்டில் மலேசிய வானொலில் இணைந்து பணியாற்றினார். மலேசியாவில் நடைபெற்ற முதலாவது உலக தமிழ் ஆராய்சி மாநாடு தொடர்பான தகவல்களையும் வானொலி நேயர்களுக்கு ஆர்வத்தோடு வழங்கிய ஒளிபரப்பாளராகவும் அவர் திகழ்ந்தார்.

குழந்தை இலக்கியத்தில் தீவிர ஈடுபாடு கொண்ட டாக்டர் பழனியப்பன் சிறுவர்களுக்கான கதை சொல்லும் நிகழ்ச்சியை மிகவும் நேர்ததியான முறையில் கொண்டு செல்வதில் சிறந்த ஒலிபரப்பாளரகவும் படைப்பாளராகவும் திகழ்ந்தார். இயல்பிலேயே அறிவியல் ஆராய்ச்சகளில் தீவிர ஈடுபாடு கொண்ட அவர் மலாயா பல்கலைக்கழகத்தில் பி.எச் டி பட்ட மேற்படிப்பை முடித்த கையோடு அங்கு பணியாற்ற தொடங்கினார். மலாயா பல்கலைக்கழகத்தில் பேராசிரியராக பணியாற்றியபோது உடல் நலம் தொடர்பான பல்வேறு துறைகளில் ஆராய்ச்சியில் ஈடுபட்டதோடு இதுவரை 22 புத்தகங்களை எழுதியுள்ளார். இது மட்டுமின்றி உடல் ஆரோக்கயம் தொடர்பான ஆராய்சிகளிலும் அவர் முழுமையாக கவனம் செலுத்தி வந்துள்ளார். இதற்காக பல்வேறு பல்கலைக்கழகங்களின் விருதுகளையும் அவர் பெற்றார். ஒலிபரப்பாளர், ஆராய்ச்சியாளர் , பேராசிரியர் என்ற பன்முக ஆற்றலைக் கொண்ட பழனி மாமாவின் மறைவு அறிவியல் துறைக்கு பெரிய இழப்பு என அவருடன் மலேசிய வானொலித்துறையில் இணைந்து பணியாற்றிவந்தவரான

எஸ். ஆரோக்கியசாமி தெரிவித்தார்.

 Tags
fans

has passed away

introduced

Palani

to radio

who was


சரவாக் 2024 சுக்மா போட்டியை ஏற்று நடத்தும்

புத்ராஜெயா, மார்ச் 16 – 2024- ஆம் ஆண்டு சரவாக், சுக்மா – மலேசிய விளையாட்டுப் போட்டியை ஏற்று நடத்தும் வேளை கிளந்தான் 2028 – இல் அப்போட்டியை ஏற்று நடத்துமென , இளைஞர் – விளையாட்டு அமைச்சர் ஹன்னா யோ ( Hannah Yeoh) தெரிவித்தார்.

அவ்விரு மாநிலங்களும் சுக்மா போட்டியை ஏற்று நடத்திய பின்னர் , 2026 –இல் தேசிய விளையாட்டு மன்றம் அப்போட்டியை ஏற்று நடத்துமென அமைச்சர் குறிப்பிட்டார்.

இதனிடையே, அடுத்தாண்டு சரவாக்கில் நடைபெறும் சுக்மாவுடன் , அப்போட்டியில் இனி 28 விளையாட்டுப் போட்டிகள் கட்டாயம் நடத்தப்பட வேண்டுமென முடிவெடுக்கப்பட்டுள்ளது .

அந்த விளையாட்டுப் போட்டிகளில் தெக்குவாண்டோ, கராத்தே டென்னிஸ், ஸ்குவாஷ் ஆகியவையும் இடம்பெறும்.

 Tags
2024

2028

KELANTAN

Organized Sukma

Sarawak


குளிர்சாதன பெட்டியில் துண்டு துண்டாக வெட்டப்பட்ட  தொழிலதிபரின் சடலம் ; சந்தேக நபர்கள் கைது

தாய்லாந்து, ஜூலை 14 – 62 வயது ஜெர்மனிய தொழிலதிபர் ஒருவரை கடத்தி கொலை செய்ததாக நம்பப்படும் சந்தேக நபர்களை தாய்லாந்து போலீசார் கைதுச் செய்துள்ளனர்.

உள்நாட்டு நேரப்படி, கடந்த செவ்வாய்கிழமை அதிகாலை, சோன் பூர் நகரிலுள்ள வீடொன்றில், பல துண்டுகளாக வெட்டப்பட்ட ஹான்ஸ் பீட்டர் ரால்டர் மேக்கின் உடல் பாகங்கள் குளிர்சாதன பெட்டியிலிருந்து மீட்கப்பட்டன.

அதனை தொடர்ந்து, மேற்கொள்ளப்பட்ட விசாரணை வாயிலாக, இதுவரை இரு சந்தேக நபர்கள் கைதுச் செய்யப்பட்டுள்ளதை போலீசார் உறுதிப்படுத்தியுள்ளனர்.

கைதான இருவரும் ஜெர்மன் நாட்டைச் சேர்ந்தவர்கள்.

அதில் ஒருவன் பத்தாயாவிலும், மற்றொருவன் பேங்கோக்கிலும் கைதுச் செய்யப்பட்ட வேளை ; தாய்லாந்து குடியுரிமையை வைத்திருக்கும் பாக்கிஸ்தான் ஆடவன் ஒருவனை போலீசார் தேடி வருகின்றனர்.

அவர்கள் அனைவரும், தாய்லாந்தை தளமாக கொண்டு செயல்படும், எல்லைக் கடந்த அனைத்துலக போதைப் பொருள் கும்பலை சேர்ந்தவர்கள் என நம்பப்படுகிறது.

மேக்கிடமிருந்து சுமார் நான்கு லட்சம் ரிங்கிட்டை கொள்ளையிட அவர்கள் கடந்த ஒரு மாதக் காலமாக திட்டமிட்டு வந்ததாக சந்தேகிக்கப்படுகிறது.

இந்நிலையில், மேக்கிடமிருந்து பணம்பறிக்க சட்டவிரோதமாக வங்கிக் கணக்கை இயக்கியதாக நம்பப்படும் மற்றொரு ஜெர்மனிய நாட்டவனும் கைதுச் செய்யப்பட்டுள்ளான்.

 Tags
dalam peti sejuk beku

Polis Thailand tahan

suspek kes mayat


வீடு புகுந்து  கொள்ளையிடும் சந்தேக நபரை  போலீசார்  துரத்திப் பிடித்தனர்

கோலாலம்பூர், ஜூன் 24 – சாலை தடுப்பு சோதனையின்போது போலீசிடமிருந்து தப்பிச் சென்ற வீடு புகுந்து திருடும் சந்தேகத்திற்குரிய ஆடவன் ஒருவனை போலீசார் துரத்திப் பிடித்தனர். கோத்தா டமன்சாராவில் சாலை தடுப்பு பரிசோதனையின்போது தமது காரை நிறுத்தத் தவறிய அந்த சந்தேக பேர்வழியை சுமார் 15 அல்லது 20 நிமிடங்களுக்கு போலீசார் துரத்திச் சென்றனர். அந்த சந்தேக நபரின் கார் சாலை தடுப்பின் மோதி விபத்துக்குள்ளானதைத் தொடர்நது அவன் கைது செய்யப்பட்டான். அவனது காரில் மேற்கொள்ளப்பட்ட பரிசோதனையில் வீடு உடைக்கும் கருவிகள் இருந்ததையும் போலீசார் கண்டுப் பிடித்ததாக பெட்டாலிங் ஜெயா ஓ.சி.பி.டி துணை கமிஷனர் முகமட் பக்ருடின் ( Mohamad Fakhrudin ) வெளியிட்ட அறிக்கை ஒன்றில் தெரிவித்தார். அந்த ஆடவனிடம் மேற்கொள்ளப்பட்ட சிறுநீர் பரிசோதனையில் அவன் அதிக அளவு ஷாபு போதைப் பொருளை பயன்படுத்தியிருப்தும் தெரியவருகிறது. மேல் விசாரணைக்காக அந்த நபர் ஜூன் 26ஆம் தேதிவரை தடுத்து வைக்கப்பட்ருப்பதாக முகமட் பக்ருடின் கூறினார்.

 Tags
after police chase

arrested

Suspected burglar


கட்சியின் 2  உயர்மட்ட பதவிகளுக்கு போட்ட்டியிடத் தயார் – ஹிஷாமுடின்

கோலாலம்பூர், ஜன 13 – அம்னோ கட்சித் தேர்தலில், தலைவர், துணைத் தலைவர் ஆகிய இரு உயர் மட்ட பதவிகளுக்கு போட்டியிருந்தால் , அப்பதவிகளுக்கு போட்டியிட தாம் தயாராக இருப்பதாக, டத்தோ ஶ்ரீ ஹிஷாமுடின் துன் ஹூசேன் கூறியிருக்கின்றார்.

எனினும், அவ்விரு பதவிகளில் எந்த பதவிக்கு அவர் போட்டியிடப் போகிறார் என அவர் தெரிவிக்கவில்லை. அதோடு அந்த இரு பதவிகளுக்கும் போட்டியிருக்குமா என பொறுத்திருந்து பார்க்க வேண்டுமென ஹிஷாமுடின் குறிப்பிட்டார்.

 Tags
compete

Hishammuddin

position

ready

Top 2


எல்மினா விமான விபத்து – 46 ஆண்டுகள் கழித்து மீண்டும் அதே கருப்பு சரித்திரமா ?

ஷா ஆலாம், ஆக 17 – நேற்று சிறுரக விமானம் விழுந்து தீப்பிடித்து 10 பேரை பலிகொண்ட எல்மினா தோட்டத்தில் 46 ஆண்டுகளுக்கு முன்பும் இதே போன்ற ஒரு விமான விபத்து நிகழ்ந்துள்ளது.

1977, செப்டம்பர் 27ஆம் திகதி ஜப்பான் விமான நிறுவனத்துக்குச் சொந்தமான McDonnell Douglas ரக விமானம், அப்போது சுபாங் விமான நிலையம் என அறியப்பட்ட சுல்தான் அப்துல் அசீஸ் விமான நிலையத்திலிருந்து சுமார் 6 கிலோ மீட்டர் தூரத்தில் ரப்பர் தோட்டமாக இருந்த எல்மினா-வில்

விழுந்து விபத்துக்குள்ளானது.

அதில் 10 விமான ஊழியர்கள் மற்றும் 69 பயணிகள் என மொத்தம் 79 பேர் பயணித்ததிருந்தனர். விமானம் விபத்துக்குள்ளானதில் அதிலிருந்த 34 பேர் கொல்லப்பட்டனர். 45 பேர் உயிர் தப்பினர்.

ஹாங்காங் Kai Tak அனைத்துலக விமான நிலையத்திலிருந்து புறப்பட்ட அவ்விமானம் சிங்கப்பூருக்கு பயணமாகியிருந்தது.

அன்றைய தினம், கடும் மழை இடியாக இருந்த நிலையில், கோலாலம்பூரில் சற்று நேரம் நின்றுவிட்ட செல்ல அட்டவணையிடப்பட்டிருந்த அவ்விமானம் நேரடியாக சிங்கப்பூருக்குச் செல்ல கட்டுபாட்டு நிலையத்தால் கேட்டுக்கொள்ளப்பட்டது.

இதனைத் தொடர்ந்து சற்று நேரத்திலேயே அவ்விமானத்தின் கட்டுபாட்டு நிலையத்துடனான தொடர்பு துண்டிக்கப்பட்டது.

அதன் பின்னர், விமான நிலையம் அருகே அவ்விமானம் விபத்துக்குள்ளானது.

இந்நிலையில், அதே போன்றதொரு சம்பவம் மீண்டும் நிகழ்ந்திருப்பது கருப்பு சரித்திரம் மீண்டும் ஏற்பட்டுள்ளதாக வலைத்தளவாசிகள் கருதுகின்றனர்.

 Tags
in 46 years

Second disaster


இடியுடன் கூடிய அடை மழை ; இன்றிரவு வரை நீடிக்குமென வானிலை ஆய்வுத் துறை கணிப்பு

தீபகற்ப மலேசியாவில் சில இடங்களிலும், சபா, சரவாக் மாநிலங்களிலும், இன்றிரவு வரை இடியுடன் கூடிய அடை மழை பெய்யுமென, வானிலை ஆய்வுத் துறை கணித்துள்ளது.

குறிப்பாக, இன்று காலை, கிளந்தான், திரங்கானு ஆகிய மாநிலங்களில் ஓர் இரு இடங்களிலும், சபா உட்புறப் பகுதிகளிலும், லாபுவானிலும் இடி மின்னலுடன் கூடிய அடை மழை பெய்யும்.

மாலையில், பெர்லீஸ், கெடா ஆகிய மாநிலங்களின் உட்புற பகுதிகளிலும், பினாங்கு, கிளந்தான், திரங்கானு, பஹாங், சிலாங்கூர், கோலாலாம்பூரில், ஓர் இரு இடங்களிலும் அடை மழை பெய்யுமென வானிலை ஆய்வுத் துறை கணிப்பை வெளியிட்டுள்ளது.

அதே சமயம், இன்றிரவு பெர்லீஸ், கெடா, பினாங்கு, பேராக், சிலாங்கூர், நெகிரி செம்பிலான், கிளந்தான், திரங்கானு, பஹாங் உட்புற பகுதிகள், தாவாவ், சண்டகான், சரவாக் என நாட்டின் பெரும்பாலான பகுதிகளில் மழை பெய்யும் என வானிலை ஆய்வுத் துறை தகவல் வெளியிட்டுள்ளது.

 Tags
are forecast

night

Thunderstorms

until the


ஆப்கானஸ்தானில்  வர்த்தக  வளாகங்கள் சலுன்களில்  வேலை செய்வதற்கு  பெண்களுக்கு தடை

காபுல், ஜன 13 – ஆப்கானிஸ்தானில் தலிபான்கள் தலைமையிலான அரசாங்கம் அனைத்துலக ரீதியில் கடுமையான குறைகூறலுக்கும் கண்டனத்திற்கும் உள்ளானபோதிலும் அந்நாட்டில் பெண்களுக்கு எதிரான அடக்கு முறை மற்றும் சர்வாதிகார நடவடிக்கையை தொடர்ந்து கடுமையாக்கி வருகிறது. ஆகக்கடைசியாக வர்த்தக வளாகங்களில் பெண்கள் வேலை செய்வதற்கு தடை விதிக்கப்பட்டடுள்ளது. அதோடு பெண்களுக்கான சலுன்கள் அல்லது சிகையலங்கார நிலையங்களும் மூடும்படி தலிபான் அரசாங்கம் உத்தரவிடப்பட்டுள்ளது.

 Tags
salon for women to shut down

Talibans bans women from working in malls


‘பூனை தொப்பி’ அணிந்து உணவகத்தில் பவனி வந்த ஆடவன் – காணொலி வைரல்

கோலாலம்பூர், ஏப் 16 – பல ரகத்தில், வர்ணத்தில் தொப்பியை நாம் பார்த்திருப்போம். ஆனால் பூனை தொப்பியை பார்த்திருக்கிறீர்களா?

அண்மையில், உணவகம் ஒன்றிற்கு வந்த ஆடவர் ஒருவர், தன் தலையில் தொப்பி அணிந்திருப்பது போன்று பூனை ஒன்றை உட்கார வைத்திருந்த சம்பவம் பலரின் கவனத்தை பெற்றது. அந்த பூனையும் ஜம்மென்று அவரது தலையில் உட்கார்ந்துக் கொள்ள, அந்த ஆடவரோ எந்த சிரமும் இன்றி அங்கும் இங்கும் உலா வந்துக் கொண்டிருக்கிறார்.

இக்காட்சியைக் கண்ட வலைத்தளவாசிகளோ, இது பூனை பிரியர்களுக்கு மட்டுமே தெரியும், அழகாக இருக்கிறது இந்த பூனை என தங்களின் கருத்துகளை பதிவிட்டு வருகின்றனர்.

 Tags
amuses

at Malaysian

clinging

eatery

Hat: Clip of feline

head

is the

Many

The Cat

to owner’s


செம்பனை தோட்டத்தில், அழுகிய நிலையில் சடலம் கண்டெடுப்பு

பாகான் டத்தோ, ஆகஸ்ட்டு 25 – அழுகிய நிலையில் ஆடவர் ஒருவரின் சடலம், சென்பனை தோட்டத்திலுள்ள, கால்வாயிலிருந்து கண்டெடுக்கப்பட்டுள்ளது.

நேற்று மாலை 4.48 வாக்கில், அந்த சடலத்தை கண்ட பொதுமக்கள், போலீசாருக்கு தகவல் வழங்கியதாக, ஹிலீர் பேராக் மாவட்ட போலீஸ் தலைவர் அசிஸ்டன் கமிஸ்னர் அஹ்மட் அட்னான் பஸ்ரி தெரிவித்தார்.

சிவப்பு நிற சட்டை மற்றும் அரைக் கால் கால்சட்டையுடன் கால்வாயில் காணப்பட்ட அந்த சடலத்தின் கை, கால் மற்றும் கழுத்தில் காயங்கள் தென்பட்டதாகவும் அட்னான் சொன்னார்.

அடையாள ஆவணம் எதுவும் காணப்படாததால், அந்நபர் யார், இனம், குடியுரிமை தகுதி ஆகியவை இன்னும் தெரியவில்லை.

கழுத்து மற்றும் தலையில் ஏற்பட்ட வெட்டுக் காயத்தில் அவர் உயிரிழந்தது, சவப்பரிசோதனை வாயிலாக உறுதிப்படுத்தப்பட்டுள்ளது.

எனவே, அதனை ஒரு கொலையாக வகைப்படுத்தி, விசாரணையை தொடங்கியுள்ள போலீசார், தகவல் அறிந்த பொதுமக்கள் அருகிலுள்ள போலீஸ் நிலையத்தை தொடர்புக் கொள்ளுமாறு கேட்டுக் கொண்டுள்ளனர்.

 Tags
ditemui dalam kebun sawit

Mayat reput


தைப்பிங் லாரூட்  தண்டாயுதபாணி ஆலயத்திற்கு 50,000  ரிங்கிட் மான்யம்   சிவக்குமார் வழங்கினார்.

தைப்பிங் , மார்ச் 13 – 150 ஆண்டு காலம் பழமை வாய்ந்த பேரா, தைப்பிங் லாரூட் ஜாலான் காக்கி புக்கிட் ஸ்ரீ தண்டாயுபாணி ஆலயம் தற்போது இருபது லட்சம் வெள்ளியில் நிர்மாணிக்கப்பட்டு வருகிறது. அந்த ஆலயத்தின் கட்டுமான பணிகளுக்கு நிதியுதவி தேவைப்படுவதாக தைப்பிங் இந்து தேவலாயா சபா மனித வள அமைச்சரிடம் விண்ணப்பம் செய்திருந்தது. இதனைத் தொடரந்து அந்த ஆலய நிர்மாணிப்புக்கு உதவும் பொருட்டு மனித வள அமைச்சர் வி . சிவகுமார் 50,000 ரிங்கிட் மான்யம் வழங்கினார்.

அந்த ஆலயத்தித்திற்கு வருகை புரிந்த சிவக்குமார் கட்டுமானப் பணிகளை பார்வையிட்ட பின் ஆலயத் தலைவர் ராஜா மற்றும் அதன் பொறுப்பாளர்களிடம் 50,000 வெள்ளி காசோலையை ஒப்படைத்தார். சொக்சோ நிறுவனத்தின் இயக்குநர் டி கண்ணன், மூத்த அரசியல்வாதி சிம்மாதிரி உட்பட பல முக்கிய பிரமுகர்கள் இந்த நிகழ்வில் கலந்துகொண்டனர்.

 Tags
50000 ringgit

Sivakumar donated

Taiping Larud Tandayuthapani Temple


லோரி மோதி  9 வயது மாணவி  மரணம்  சகோதரன் உட்பட  இருவர் காயம்

கிள்ளான், மார்ச் 22 – பள்ளி முடிந்து மோட்டார் சைக்கிளில் வீடு திரும்பிக்கொண்டிருந்தபோது லோரி மோதியதில் 9 வயது மாணவி உயிரிழந்தார். அந்த விபத்தில் அந்த மாணவியின் 7 வயது சகோதரரும் மோட்டார் சைக்கிளை ஓட்டிய 54 வயது பெண்மணியும் காயம் அடைந்ததாக சிலாங்கூர் தீயணைப்பு மற்றும் மீட்புத்துறையின் இயக்குனர் Morni Mamat தெரிவித்தார். Kampung Telok Gong கில் இந்த துயரம் சம்பவம் நிகழ்ந்தது. அந்த சிறார்கள் பள்ளி முடிந்து அவர்களின் பராமரிப்பாளரான அண்டை வீட்டு பெண்மணி மோட்டார் சைக்கிளில் ஏற்றிவந்தபோது இன்று காலை மணி 11.25 அளவில் அந்த விபத்து நிகழ்ந்ததாக அவர் தெரிவித்தார்.

 Tags
by a trailer

child

from school

was run over

while returning


சொஸ்மாவில்  தடுத்து வைத்திருப்பவர்களை விடுவிக்கக் கோரி  இயக்கம்  ; ராமசாமி

கோலாலம்பூர், ஜன 20 – சொஸ்மா சிறப்பு பாதுகாப்பு குற்றச் சட்டத்தை ரத்து செய்யக் கோரியும், அச்சட்டத்தின் கீழ் தடுத்து வைக்கப்பட்டுள்ள 100- கும் அதிகமானோரை விடுவிக்கக் கோரியும், நாடு முழுவதும் இயக்கம் ஒன்றை மேற்கொள்ளவிருப்பதாக , பினாங்கு மாநில துணை முதலமைச்சர் பி. ராமசாமி தெரிவித்தார்.

மக்களின் ஆதரவைப் பெறும் அதே வேளை, அரசாங்கத்தின் கவனத்தைப் பெறுவதற்காகவும் அந்த இயக்கம் மேற்கொள்ளப்படவிருப்பதாக அவர் கூறினார்.

ஆட்சி செய்வது எந்த அரசாங்கம் ஆயினும், அந்த கொடுங்கோல் சட்டத்தை அரசாங்கம் அகற்ற வேண்டுமென அவர் வலியுறுத்தினார்.

15-வது பொதுத் தேர்தலுக்கு முன்னதாக, பக்காத்தான் ஹாரப்பான் கூட்டணி சொஸ்மா ரத்து செய்வதை ஆதரித்திருந்தது . ஆனால் தற்போது தேசிய முன்னணியுடன் அரசாங்கத்தை அமைத்தப் பின்னர் அந்த விவகாரத்தில் அக்கூட்டணியின் நிலைப்பாடு உறுதியாக தெரியவில்லை என ராமசாமி கூறினார்.

அதையடுத்து அவர், பிரதமர் டத்தோ ஶ்ரீ அன்வார் இப்ராஹிமும், உள்துறை அமைச்சர் Saifuddin Nasution Ismail – லும் , சொஸ்மா சட்டத்தை மறு ஆய்வு செய்வதற்கு முன்பாக, அச்சட்டத்தின் கீழ் தடுத்து வைக்கப்பட்டவர்களை முதலில் விடுவிக்குமாறு கேட்டுக் கொண்டார்.

2020 செப்டம்பர் முதல் , சொஸ்மாவின் கீழ் தடுத்து வைக்கப்பட்டிருக்கும் 33 பேரின் குடும்பத்தினரைச் சந்தித்தப் பின்னர் ராமசாமி செய்தியாளர்களிடம் இதனைத் தெரிவித்தார்.

 Tags
campaign

organize

ramasamy

Sosma's release

urge

wants


ஆபாசப் புகைப்படம் பரவியுள்ளதாக அச்சுறுத்தல் ; மோசடி கும்பலின் புதிய யுக்தி

ஷா ஆலாம், ஜூலை 26 – WhatsApp குழுவில் அல்லது டெலிகிராம் செயலியில் ஒருவரின் ஆபாச புகைப்படங்கள் பரவுவதாக கூறி பணம் பறிக்கும் மோசடி கும்பல்களின் புதிய தந்திரம் அல்லது யுக்தியை நம்பி ஏமாற வேண்டாம் என பொதுமக்களுக்கு அறிவுறுத்தப்பட்டுள்ளது.

அது மோசடிக்காரர்கள் பயன்படுத்தும் புதிய யுக்திகளில் ஒன்று என்பதை போலீசார் அடையாளம் கண்டிருப்பதாக, வர்த்தக குற்றப்புலனாய்வுத் துறையின் இயக்குனர் டத்தோ ஸ்ரீ ரம்லி முஹமட் யூசோப் தெரிவித்தார்.

அதுப்போன்ற அச்சுறுத்தல்கள் ஒருவரை மன ரீதியாக பலவீனமடையச் செய்யும் தன்மையுடையது.

அதனால், அதுபோன்ற அச்சுறுத்தல்களை எதிர்கொள்ள பொதுமக்கள் வலிமையுடன் இருப்பது அவசியமென ரம்லி நினைவுறுத்தினார்.

அதே சமயம், ஒருவர் மற்றவருக்கு ஆபாச குறுச்செய்திகளை அனுப்பியது போல சித்தரித்து பணம் பறிக்கும் நடவடிக்கைகளும் அம்பலமாகியுள்ளது.

அதுபோன்ற செயல்களில் ஈடுபடும் தரப்பினர் எளிதாக அடையாளம் காணப்படுவார்கள் என்பதோடு, சட்டத்தின் பிடியிலிருந்து ஒரு போதும் தப்ப முடியாது எனவும் ரம்லி எச்சரித்தார்.

 Tags
dakwa gambar lucah tersebar

Waspada taktik baharu scammer


திருப்பதி லட்டில் திடீர் மாற்றம் – தேவஸ்தானம் அதிரடி நடவடிக்கை

திருப்பதி, ஏப் 16 – திருப்பதி என்றாலே திருமலையானுக்கு அடுத்து அங்கு வழங்கப்படும் லட்டு பிரசாதம்தான் நம் நினைவுக்கு வரும். அப்படி மிகவும் பிரசித்திப்பெற்ற லட்டில் திடீர் மாற்றத்தை கொண்டுவரவிருக்கிறது திருமலை திருப்பதி தேவஸ்தானம்.

இனிமேல் அங்கு வழங்கப்படும் லட்டு இயற்கை விவசாயத்தில் விளையும் பொருட்களை கொள்முதல் செய்து அதன் மூலம் தயாரிக்கப்படும் லட்டு பிரசாதத்தைதான் இனிமேல் திருப்பதியில் வழங்கப்படும் என தேவஸ்தானம் முடிவு செய்துள்ளது.

 Tags
action

change

Devasthanam

in Tirupati

Lattu

Sudden


2023 SPM தேர்வு ; டிசம்பர் ஐந்தாம் தேதியிலிருந்து மார்ச் ஏழாம் தேதி வரை நடைபெறும்

பெட்டாலிங் ஜெயா, ஆகஸ்ட்டு 24 – 2023 SPM தேர்வு, எதிர்வரும் டிசம்பர் ஐந்தாம் தேதியிலிருந்து, மார்ச் மாதம் ஏழாம் தேதி வரையில் நடைபெறுமென, கல்வி அமைச்சு தெரிவித்தது.

டிசம்பர் ஐந்தாம் தேதியிலிருந்து ஏழாம் தேதி வரையில், அறிவியல் நடைமுறை தேர்வுகள் நடைபெறவுள்ள வேளை ; மலாய் மொழிக்கான பேச்சுத் தேர்வு ஜனவரி எட்டாம் தேதியிலிருந்து 11-ஆம் தேதி வரையில் நடத்தப்படும் என கல்வி அமைச்சு, தனது முகநூல் சமூக ஊடகம் வாயிலாக தெரிவித்துள்ளது.

அதன் பின்னர், ஜனவரி 17-ஆம் தேதியிலிருந்து 23-ஆம் தேதி வரையில், ஆங்கில மொழி பேச்சுத் தேர்வையும், ஜனவரி 29-ஆம் தேதி, மலாய் – ஆங்கில மொழிகளுக்கான கேட்கும் சோதனைகளையும் மாணவர்கள் எதிர்கொள்வார்கள்.

அதனை தொடர்ந்து, ஜனவரி 30-ஆம் தேதியிலிருந்து மார்ச் ஏழாம் தேதி வரையில், எழுத்துப்பூர்வ தேர்வை மாணவர்கள் எழுதுவார்கள்.

பள்ளி நாட்கள் மற்றும் பொது விடுமுறை நாட்களை கருத்தில் கொண்டு, 2023 SPM தேர்வு அட்டவணை மறுசீரமைக்கப்பட்டதையும், கல்வி அமைச்சு சுட்டிக் காட்டியது.

தனிப்பட்ட முறையில் SPM தேர்வெழுதும் மாணவர்கள், http://lp.moe.gov.my என்ற அகப்பக்கத்திலிருந்து, 2023 SPM தேர்வு அட்டவணையையும், sppat.moe.gov.my எனும் அகப்பக்கத்திலிருந்து தேர்வு பதிவு அறிக்கையையும் பதிவிறக்கம் செய்துக் கொள்ளலாம்.

பள்ளிகளில் பயிலும் மாணவர்கள், தத்தம் பள்ளி நிர்வாகத்திடமிருந்து அவற்றை பெற்றுக் கொள்ளலாம்.

 Tags
from Dec 5 to March 7

SPM to be conducted


தொடர் மழையால் மண்சரிவு;  கோலாலம்பூர் – பெந்தோங் சாலை மூடப்பட்டது

தொடர் மழையை அடுத்து ஏற்பட்ட நிலச்சரிவு காரணமாக, கோலாலம்பூர் – பெந்தோங் சாலை தற்காலிகமாக போக்குவரத்துக்கு மூடப்பட்டுள்ளது.

இதுவரை அச்சாலை நெடுகிலும் இரு இடங்களில் நிலச்சரிவு ஏற்பட்டுள்ளதாக, பெந்தோங் போலீஸ் தலைவர் சுப்ரிடெண்டன் சைலாம் முஹமட் கஹார் தெரிவித்தார்.

முதல் நிலச்சரிவு, ஜண்டா பாயிக் சாலை வளைவுக்கு 100 மீட்டர் தூரத்தில் ஏற்பட்ட வேளை ; அப்பகுதியிலிருந்து 1.5 கிலோமீட்டர் தூரத்தில் இரண்டாவது நிலச்சரிவு ஏற்பட்டது.

அதனால், கெந்திங் செம்பாவிலிருந்து ஜண்டா பாயிக் நோக்கி செல்லும் சாலை அனைத்து ரக வாகனங்களுக்கும் தற்காலிகமாக மூடப்பட்டுள்ளன.

வாகனமோட்டிகள், மாற்று வழியாக, E8 கோலாலம்பூர் – காராக் நெடுஞ்சாலையை பயன்படுத்தலாம்.

 Tags
2 mudslides

bentong

identified along Jalan Kuala Lumpur

road remains closed


4 மொழிகளில்  ஆத்திச்சூடி நூல்  ; கல்வி துணையமைச்சர் வெளியீடு செய்தார்

கோலாலம்பூர், மார்ச் 11- தமிழ், மலாய், ஆங்கிலம், சீனம் ஆகிய நான்கு மொழிகளைக் கொண்ட உலகின் முதல் ஆத்திச் சூடி நூல் இன்று வெளியிடப்பட்டது.

மலாயாப் பல்கலைகழகத்தின் இந்திய ஆய்வியல் துறையின் ஒத்துடைப்புடன் தமிழ் மொழி காப்பகம் இந்த நூலை வெளியிட்டது.

அத்துடன், தமிழ் கலைச்சொற்களின் தொகுப்பு, இயங்கு படக் காணொளி களஞ்சியம் ஆகியவற்றையும் அவ்வமைப்பு வெளியீடு செய்தது.

தமிழ் மொழி காப்பகத்தின் அந்த மூன்று படைப்புகளையும் இன்று கல்வி துணையமைச்சர் லிம் ஹுய் யிங் ( Lim Hui Ying ) அறிமுகம் செய்து வைத்தார்.

இந்த அறிமுக நிகழ்ச்சியில் , தமிழ் மொழி தொடர்பான அரிய பணிகளில் ஈடுபட்டு வரும் மலேசிய தமிழ்மொழி காப்பகத்திற்கு 20,000 ரிங்கிட் மான்யம் வழங்குவதாகவும் அவர் அறிவித்தார்.

முன்னதாக அந்த அறிமுக நிகழ்ச்சியில் உரையாற்றிய துணையமைச்சர் , தமிழ் மொழி காப்பகத்தின் இந்த 3 படைப்புகளும் பள்ளிக்கூட மாணவர்களுக்கு மட்டுமல்ல , மலேசிய கல்வியாளர்களுக்கும் உலகம் முழுவதுமுள்ள தமிழ் பற்றாளர்களுக்கும் நல்ல பயனாக அமையுமென அவர் நம்பிக்கை தெரிவித்தார்.

அத்துடன் இந்நிகழ்ச்சி வெற்றியடைய, நன்கொடையும் நிதியாதரவும் செய்த , NLFCS – நில நிதி கூட்டுறவு கழகத்தின் நிர்வாக இயக்குநர் டத்தோ பி. சகாதேவன் , SATAKE நிறுவனத்தின் நிர்வாக இயக்குநர் டத்தோ ஜே. பழனியப்பன், மைநாடி அறவாரியம் ஆகியவற்றுக்கும் துணையமைச்சர் நன்றியைத் தெரிவித்துக் கொண்டார் .

 Tags
Athich Sudi book

Deputy Minister of Education

in 4 languages

Published by the


காஜாங்  தமிழப்பள்ளியின்  முன்னாள் தலைமை ஆசிரியர்  துரைசாமி பெருமாள்  காலமானார்

கோலாலம்பூர். ஜூலை 5 – காஜாங் தமிழ்ப்பள்ளியின் முன்னாள் தலைமை ஆசிரியரும் , சிலாங்கூர் மற்றும் மலேசிய தமிழ்ப்பள்ளிகளின் தலைமையாசிரியர் மன்றத்தின் முன்னாள் தலைவருமான துரைசாமி பெருமாள் காலமானார். கடந்த சில நாட்காள உடல் நலமின்றி இருந்த 69 வயதுடைய துரைசாமி செர்டாங் மருத்துமனையில் சிகிச்சை பலனன்றி நேற்று இறந்தார். ஜோகூர் மாநிலத்தை பூர்வீகமாகக் கொண்ட துரைசாமி ஆசிரியர் பயிற்சிக் கல்லூரியில் பயிற்சியை முடிந்த பின்னர் பெட்டாலிங் ஜெயா எப்பிங்ஙாம் தமிழ்ப்பள்ளியில் நிரந்தர ஆசிரியராக பணியில் இணைந்தார். பின்னர் சிப்பாங் , அம்பார் தினாங் தமிழ்ப்பள்ளியில் தலைமை ஆசிரியராகவும், டிங்கில் தமிழ்ப்பள்ளி, காஜாங் தமழ்ப்பள்ளி மற்றும் செர்டாங் தமிழ்ப் பள்ளியிலும் தலைமையாசிரியராக பணியாற்றியுள்ளார்.

கிட்டத்தட்ட 36 ஆண்டுகளுக்குப் மேலாக ஆசிரியர் மற்றும் தலைமை ஆசிரியராக இருந்த அவர் காஜாங் தமிழ்ப் பள்ளியில் தலைமையாசிரியராக இருந்தபோது மறைந்த ம.இ,காவின் தலைவர் துன் சாமிவேலு அவர்களுடன் இணைந்து அப்பள்ளிக்கு 5 மாடி புதிய கட்டிடம் உருவாகுவதற்கு முக்கிய பங்காற்றியிருக்கிறார் என சிலாங்கூர் மாநில தமிழ்ப்பள்ளிகளின் முன்னாள் அமைப்பாளரான க. முருகன் தெரிவித்தார். சிலாங்கூர் மாநில மற்றும் மலேசிய தமிழ்ப்பள்ளி தலைமையாசிரியர் மன்ற தலைவராக துரைசாமி இருந்த காலக்கட்டத்தில் தமிழ்ப்பள்ளிகள் , மாணவர்கள் மற்றும் தமிழாசிரியர்களின் மேம்பாட்டிற்காக பல்வேறு ஆக்கப்பூர்வமான ஆலோசனை வரைந்து அதனை செயல்படுத்துவதற்கு மிகவும் சிற்பாக செயல்பட்டதாக முருகன் வருணித்தார். பொதுவாகவே பழகுவதற்கு நல்ல மனிதராகவும் , அனைவரிடமும் நட்பு பாராட்டக்கூடியவராக இருந்த துரைசாமி தாம் தமிழ்ப்பள்ளி அமைப்பாளராக இருந்தபோது சிறந்த ஒத்துழைப்பை வழங்கிய தலைமையாசிரியராகவும் திகழ்ந்தாகவும், அவரது மறைவு பெரிய இழப்பு என முருகன் தெரிவித்தார். அவரது குடும்பத்திற்கு தமது ஆழ்ந்த அனுதாபத்தையும் அவர் தெரிவித்துக் கொண்டார். அவருக்கு மனைவி மகேஸ்வரி , ஒரு மகள் மற்றும் இரண்டு மகன்களும் உள்ளனர், சுபாங் ஜெயா, துன் சம்பந்தன் வாவாசான் தமிழப்பள்ளியன் முன்னாள் தலைமையாசிரியராக பணியாற்றி மகேஸ்வரி ஓய்வு பெற்றவர் என்பது குறிப்பிடத்தக்கது.

இதனிடையே வணக்ககம் மலேசிய ஏற்பாட்டிலான மாணவர் முழக்கம் நிகழ்சிகளுக்கு பல ஆண்டு காலம் ஆலோசகராவும் அந்த நிகழ்ச்சி வெற்றிகரமாக நடைபெறுவதற்கு சிறந்த ஒத்துழைப்பு வழங்கியவருமான துரைசாமியின் மறைவுக்கு வணக்கம் மலேசியாவின் நிர்வாக இயக்குனர் தியாகராஜன் முத்துசாமி தமது ஆழ்ந்த அனுதாபத் தெரிவித்துக் கொண்டார்.

எண் 32, ஜலான் 3/6K , பண்டார் பாரு பாங்கியில் இன்று நண்பகல் 12 மணிக்கு மேல் நடைபெறும் இறுதிச் சடங்கிற்கு பின் செராஸ் மின் சுடலையில் துரைசாமியின் நல்லுடல் தகனம் செய்யப்படும் என அவரது மூத்த மகன் விக்ரமன் கூறினார்,

 Tags
Duraisamy funeral

former HM

Kajang Tamil School


ரி.ம 10 லட்சம்  சட்டவிரோத  பண பரிமாற்ற  குற்றச்சாட்டு  ஷாரிர் விடுதலை

கோலாலம்பூர், ஜன 5 – 10 லட்சம் ரிங்கிட்டை சட்டவிரோத பண பரிமாற்றம் செய்த குற்றச்சாட்டிலிருந்து அம்னோவின் மூத்த தலைவர் Sharir Samad-ட்டை இன்று உயர் நீதிமன்றம் விடுதலை செய்தது. இந்த வழக்கை அரசு தரப்பு தொடர விரும்பவில்லையென டி.பி.பி Rasiyidah Murni Azmi நீதிமன்றத்தில் தெரிவித்ததைத் தொடர்ந்து ஷாரிரை நீதிபதி Jamil Hussin விடுதலை செய்தார். 2013-ஆம் ஆண்டு முன்னாள் பிரதமர் நஜீப் ரசாக்கிடமிருந்து பெற்ற 10 லட்சம் ரிங்கிட்டை உள்நாட்டு வருமான வரித்துறைக்கு கணக்கு காட்டவில்லை என ஷாரிர் குற்றச்சாட்டை எதிர்நோக்கியிருந்தார்.

சட்டவிரோத பண பறிமாற்ற சட்டத்தின் கீழ் அவருக்கு எதிராக குற்றச்சாட்டப்பட்டிருந்தது. ஷாரிருக்கு நஜீப் வழங்கிய 10 லட்சம் ரிங்கிட் 1 எம்.டி.பியிலிருந்து வந்த பணம் அதுவென கூறப்பட்டது. அரசாங்க தரப்பு ஷாரிருக்கு எதிரான வழக்கை தொடர விரும்பாததற்கு காரணம் என்னவென்று நீதிபதி வினவியபோது வழக்கை தொடர வேண்டாமென தங்களுக்கு பணிக்கப்பட்டதாக Rasyidah மறுமொழி தெரிவித்தார்.

 Tags
case

court

frees

laundering

Money

RM1mil

Shahrir


தென்னாப்பிரிக்காவில்  கொள்ளை  கும்பலுடன்  மோதல் 9 பேர் சுட்டுக்  கொல்லப்பட்டனர்

ஜோஹனர்ஸ்பெர்க், ஏப் 7 – தென்னாப்பிரிக்காவில் பாதுகாப்பு வாகனத்தை வழிமறித்து அதிலிருந்த ரொக்கத் தொகையை கொள்ளையடிக்கும் கும்பலைச் சேர்ந்தவர்களுக்கும் போலீசாருக்குமிடையே நடந்த மோதலில் 9 கொள்ளையர்கள் சுட்டுக்கொல்லப்பட்டனர். எண்மர் சம்பவம் நிகழ்ந்த இடத்திலேயே மாண்டதோடு மற்றொருவன் மருத்துவமனையில் இறந்தான். காயம் அடைந்த இதர மூவர் அருகேயுள்ள மருத்துவமனைக்கு சிகிச்சைக்காக கொண்டுச் செல்லப்பட்டனர். ஜோஹனர்ஸ்பெர்க்கின் Gauteng மாநிலத்திலும் அருகேயுள்ள இதர இடங்களிலும் அடிக்கடி நடைபெற்ற கொள்ளைச் சம்பவங்களுக்கான பொறுப்பான நபர்கள் சுட்டுக்கொல்லப்பட்டதை போலீஸ் அதிகாரிகள் உறுதிப்படுத்தினர்.

ஆறு துப்பாக்கிகள் , வெடிப்பதற்கு தயாராக இருந்த வெடி மருந்துகள் மற்றும் நான்கு வாகனங்களும் பறிமுதல் செய்யப்பட்டதாக போலீஸ் பேச்சாளர் Athlenda Mathe தெரிவித்தார்.

 Tags
cops kill 9

heist Shootout

in cash

South Afican


மோட்டார் சைக்கிளை திருடி குறைந்த விலையில் விற்ற கும்பல் ; போலீஸ் முறியடிப்பு

பெட்டாலிங் ஜெயா , ஜூலை 26 – தொடர்ந்து 2 மாதங்களாக மோட்டார் சைக்கிள்களை திருடி விற்கும் குற்றத்தில் ஈடுபட்டு வந்த 2 வெளிநாட்டு ஆடவர்கள் மற்றும் 1 உள்ளூர் ஆடவரையும் கடந்த வெள்ளிக்கிழமை போலீசார் கைது செய்துள்ளனர்.

காஜாங் மற்றும் பெட்டாலிங் ஜெயாவில் இந்த கும்பல் செயல்பட்டு வருவதாகவும் , திருடிய மோட்டார் வண்டிகள் தோட்ட பகுதியில் வசிக்கும் வெளிநாட்டவர்களிடம் 300 ரிங்கிட்டிலிருந்து 700 ரிங்கிட் வரை மிக குறைந்த விலையில் விற்கப்படுவதாக தெரிய வந்துள்ளது.

போலீஸ் நடத்திய சோதனை நடவடிக்கையில் 35 மற்றும் 33 வயதுடைய வெளிநாட்டு ஆடவர்கள் ஸ்ரீ டாமான்சாரா அருகே உள்ள எண்ணெய் நிலையத்தில் கைது செய்யப்பட்டுள்ளனர்.

அவர்களை கைது செய்யும் போது அவர்களிடமிருந்து மோட்டார் சைக்கிள்களை திருட பயன்படுத்திய கத்தி, சில சாலை வரிகள் , மோட்டார் சைக்கிள்களின் ஸ்டிக்கர் துண்டுகள் , கை தொலைபேசி மற்றும் ஹேர் ட்ரையர் ஆகிய பொருட்கள் கைப்பற்றப்பட்டுள்ளன.

பின்னர் இத்திருட்டு செயலில் ஈடுபட்ட 34 வயது உள்நாட்டு ஆடவரையும் போலீஸ் செமிஞ்சேயில் கைது செய்துள்ளனர். கைது செய்யப்பட்ட அனைவரும் 4 நாட்களுக்கு தடுப்பு காவலில் வைக்கப்பட்டுள்ளனர்.

 Tags
jual semula pada harga RM300

Warga asing dalangi sindiket curi motosikal


தம்பியின்  இறுதி சடங்கில்  கலந்து கொண்ட   சகோதரியும்  உயிரைவிட்டார்  – உறவினர்கள் சோகம்

சென்னை , ஏப் 7 – தமிழகத்தில் கன்னியகுமாரியில் தனது சகோதரரின் இறுதிச் சடங்கில் பங்கேற்ற அவரது சகோதரியும் திடீரென இறந்தது பாச மலர் திரைப்படத்தில் வரும் காட்சியை நினைவுப்படுத்துவதாக அமைந்தது. அரசு பள்ளியில் ஆசிரியராக பணிபுரிந்து வந்த வேணுகோபால் வீட்டில் திடிரென மயங்கி விழுந்து மாரடைப்பால் இறந்தார். இந்த செய்தியை அறிந்து வேறு பகுதியிலிருந்து அங்கு வந்த அவரது அக்காள் அம்பிகா தம்பியின் உடலை பார்த்து பார்த்து துக்கம் தாங்காமல் தொடர்ந்து அழுதுகொண்டிருந்தார். திடீரென தமது தம்பியின் மார்பில் சாய்ந்து அம்பிகாவும் உயிரை விட்டார். ஆசிரியரின் இறுதி சடங்கிற்கு வந்த உறவினர்களும் சுற்று வட்டார மக்களும் அவரது சகோதரியின் இறுதி சடங்கிலும் பங்கேற்றது அங்கு பெரும் சோகத்தை ஏற்படுத்தியதாக இருந்தது.

 Tags
attended Sister

brother's At

Relatives are sad

the funeral

too He died


6  மாநில சட்டமன்ற  தேர்தலில்   மூடா கட்சி   போட்டியிடாது

கோலாலம்பூர், மே 12 – எதிர்வரும் ஆறு மாநில சட்டமன்ற தேர்தலில் மூடா கட்சி போட்டியிடும் சாத்தியம் இல்லையென அக்கட்சிக்கு நெருக்கமான தகவல்கள் கூறின.பக்கத்தான் ஹராப்பான் கூட்டணியில் இடம்பெறுவதற்கு விண்ணப்பித்துள்ள மூடா கட்சிக்கு இன்னும் முடிவு தெரியாததும் இதற்கான காரணங்களில் ஒன்றாகும் என கூறப்படுகிறது. பி.கே.ஆர் கட்சியின் இளைஞர் பிரிவுக்கும் மூடா கட்சியின் தலைவர் சைட் சாடிக் அப்துல் ரஹ்மானுக்குமிடையிலான கருத்து வேறுபாட்டிற்கு இன்னும் முழுமையான தீர்வு காணப்படவில்லை. கடந்த செப்டம்பர் மாதம் முதல் பக்காத்தான கூட்டணியில் இடம்பெறுவதற்கு மூடா காத்திருக்கிறது. எனினும் பக்காத்தான் தலைமைத்துவத்திடமிருந்து இன்னும் முடிவு தெரியவில்லை. இந்த நிலையில் மாநில தேர்தலில் போட்டியிடுவது குறித்து மூடா இன்னும் முடிவுசெய்யவில்லையென அக்கட்சியின் துணைத்தலைவர் Amira Aisya தெரிவித்தார்.

 Tags
election

in six states

Muda may

say sources

sit out

state polls

upcoming


கோரப்படாத  பணம்  குறித்து  இன்று மக்களவை கூட்டத்தில்  விவாதிக்கப்படும்

கோலாலம்பூர், மே 24 – தொடர்ந்து மூன்றாவது நாளாக நடைபெறும் இன்றைய நாடாளுமன்ற கூட்டத்தில் இவ்வாண்டு மார்ச் மாதம் 31ஆம் தேதிவரை கோரப்படாமல் இருக்கும் பணம் குறித்து விரிவாக விவாதிக்கப்படவுள்ளது.

கோரப்படாத நிதிகளை நாட்டின் மேம்பாட்டிற்கு பயன்படுத்துவது தொடர்பான பரிந்துரைகளும் விவாதிக்கப்படும் என தெரிவிக்கப்பட்டிருக்கிறது.

புக்கிட் பிந்தாங் பக்காத்தான் ஹராப்பான் நாடாளுமன்ற உறுப்பினரான Fong Kui Lun இதுகுறித்த வினாவை நிதியமைச்சரிடம் எழுப்பியுள்ளதாக நாடாளுமன்றத்தின் அதிகாரப்பூர்வ கூட்ட விவகாரத்தில் தெரிவிக்கப்பட்டுள்ளது.

மேலும் திவால் தொடர்பான சட்டத் திருத்தங்கள் மீதான விவாதங்களும் இன்று நாடாளுமன்றத்தில் நடைபெறும்.

 Tags
Dewan rakyat

discussed

Money

of unclaimed

The issue


மோசடிகளைக் களைவதில் மத்திய வங்கி ஆக்கப்பூர்வமாக செயல்பட வேண்டும்

கோலாலம்பூர் , ஏப் 2 – அனைத்துலக மோசடியில் சம்பந்தப்பட்டதாகக் கூறப்படும் 5 வங்கிகளை விசாரிப்பதில் Bank Negara Malaysia – மத்திய வங்கி நேரடியாக அதன் பங்கினை ஆற்ற வேண்டும். அந்த விசாரணையின் முடிவு பொதுவில் தெரிவிக்கப்பட வேண்டுமென, SPCAAM எனப்படும் மலேசிய சமூக பாதுகாப்பு சந்தாதாரர் ஆலோசக சேவை சங்கத்தின் , அனைத்துலக தொழிலாளர் ஆலோசகர் Callistus Antony D’Angelus கேட்டுக் கொண்டார்.

அண்மையில், அனைத்துலக மோசடி கும்பல், நாட்டின் ஐந்து வங்கிகளை ஊடுருவியதாக கூறப்பட்டது. அந்த கும்பல் எளிதாக வங்கி கணக்குகளைக் திறக்க உதவியாக இருந்த சம்பந்தப்பட்ட வங்கிகளில் பணிபுரிந்த 20 அதிகாரிகள் கைது செய்யப்பட்டனர்.

இதனிடையே, அந்த விவகாரத்தில் சம்பந்தப்பட்ட , அந்த 5 வங்கிகள் விசாரிக்கப்படவில்லை. மாறாக கைதான அதிகாரிகள் மீதே விசாரணை தொடர்வதாக , மத்திய வங்கி ஆளுநர் Nor Shamsiah Mohd Yunus கூறியிருந்தார்.

அதையடுத்து, சம்பந்தப்பட்ட வங்கிகள் விசாரிக்கப்படாதது ஏன் என Callistus Antony வினவினார். அதையடுத்து, மோசடிகளைக் களைவதில் மத்திய வங்கி திறம்பட செயல்படவில்லை என அவர் குறிப்பிட்டார்.

 Tags
a complete

bank

Malaysia's national

needs

Transformation


சாஹிட்டின்  ஊழல் வழக்கு விசாரணை  ஏப்ரலில்  தொடங்கும்

கோலாலம்பூர், ஜன 16 – Datuk Seri Dr. Ahmad Zahid Hamidi -யின் ஊழல் வழக்கு விசாரணை மீண்டும் ஏப்ரல் பத்தாம் தேதி தொடங்கி 27 நாட்களுக்கு நடைபெறும்.

அந்த வழக்கின் விசாரணைகள் ஏப்ரல் 10 -ஆம் தேதி தொடங்கி ஆகஸ்ட் 24 –ஆம் தேதி வரை நடைபெறுமென கோலாலம்பூர் உயர் நீதிமன்றம் தெரிவித்தது.

Akalbudi அறவாரியத்துக்குச் சொந்தமான பல மில்லியன் ரிங்கிட் பணத்தை உட்படுத்திய வழக்கில், துணைப் பிரதமரான சாஹிட் ஹமிடி ஊழல், நம்பிக்கை மோசடி , கள்ளப் பண மாற்றம் என 47 குற்றச்சாட்டுகளை எதிர்நோக்கியிருக்கின்றார்.

 Tags
April

corruption

resume

trial

Zahid's


பினாங்கில் 21 பன்றிப் பண்ணைகள் பன்றி காய்ச்சலால் பாதிப்பு

பினாங்கிலுள்ள, மேலும் மூன்று பன்றிப் பண்ணைகளில், பன்றி காய்ச்சல் சம்பவங்கள் அடையாளம் காணப்பட்டதை அடுத்து, பன்றி காய்ச்சல் சம்பவங்களால் பாதிக்கப்பட்ட பன்றி பண்ணைகளின் எண்ணிக்கை 21-ஆக அதிகரித்துள்ளது.

குறிப்பாக, செபராங் பெராய் உத்தாரா, செபராங் பெராய் செலாத்தான், செபராங் பெராய் தெங்ஙா ஆகிய மூன்று மாவட்டங்களிலுள்ள பன்றிப் பண்ணைகள் பாதிக்கப்பட்டுள்ளன.

பன்றி காய்ச்சல் சம்பவங்கள் அடையாளம் காணப்பட்டால், அது குறித்து பண்ணை உரிமையாளர்கள் உடனடியாக புகார் செய்ய வேண்டும்.

பன்றிக் காய்ச்சல் தொடர்ந்து பரவாமல் இருப்பதை உறுதிச் செய்ய அது உதவுமென மாநில முதலமைச்சர் Chow Kon Yeow தெரிவித்துள்ளார்.

 Tags
21 Seberang Prai

African swine fever

cases

increase

pig farms


தமது கூற்றை திரித்து எழுதிய 2 ஊடகங்கள் மீது  ராமசாமி  சட்ட நடவடிக்கை

கோலாலம்பூர், பிப் 17 – பொதுச் சேவை துறை தொடர்பான தமது கூற்றை வெளியிட்ட இரு செய்தி நிறுவனங்கள் மீது சட்ட நடவடிக்கை எடுக்கவிருப்பதாக , பினாங்கு மாநில துணை முதலைமைச்சர் பி. ராமசாமி கூறியுள்ளார்.

பலரும் தம்மை ‘தாக்கி’ விமர்சிக்கும் வகையில் தமது கூற்றினை அவ்விரு ஊடகங்களும் திரித்து எழுத்தியிருப்பதாக அவர் தெரிவித்தார்.

பொதுச் சேவை துறையில், சீரமைப்பு செய்ய வேண்டுமென சரவாக் முதலைமைச்சர் Abang Johari Openg, அரசாங்க முன்னாள் உயர் அதிகாரிகள் குழுவின் உறுப்பினர் Noor Farida Ariffin ஆகிய இருவரின் கருத்துகள் தொடர்பிலே தமது அறிக்கை இருந்தது.

ஆனால், பொதுச் சேவை துறையில், மலாய்க்காரர்களில் ஆதிக்கம் உடைக்கப்பட வேண்டுமென , இனவாதமான தோற்றத்தினை ஏற்படுத்தும் வகையில் தமது அந்த கூற்று மாற்றி எழுதப்பட்டிருப்பதாக ராமசாமி கூறினார்.

 Tags
against two portals

illegal action

Ramasamy initiate


சாப்பிட்ட உணவிற்கு பணம் காட்டாமல் இருக்க, நெஞ்சு வலி என நாடகமாடிய ஆடவர் கைது

ஸ்பெயின், அக் 17 – ஸ்பெயினில் 20க்கும் மேலான உணவகங்களில் நெஞ்சு வலி வந்தது போல் நாடகம் ஆடி, உணவிற்கு பணம் கட்டாமல் ஏமாற்றி வந்த ஆடவரை போலீசார் கைது செய்துள்ளனர்.

50 வயதான அந்த ஆடவர், ஸ்பெயின், கோஸ்டா பிளாங்கா வட்டாரத்தில், இதே நாடகத்தை பல உணவகங்களில் நிகழ்த்தியுள்ளான்.

ஆர்டர் செய்த உணவை உண்டவுடன், நெஞ்சைப் பிடித்துக் கொண்டு அந்த ஆடவன் தனது நாடகத்தை நிழத்தி வந்துள்ளான்.

இதே போல ஒரு உணவகத்தில் இந்த நாடகத்தை பார்த்த அவ்வுணகத்தின் உரிமையாளர் சந்தேகத்துடன் அவரைப் பின் தொடர அவ்வாடவனின் நாடகம் அம்பலமானது. அதைத் தொடர்ந்து, அவ்வட்டார உணவக உரிமையாளர்கள் அனைவருக்கும் எச்சரிக்கை விடுத்த நிலையில் இதர உணவக உரிமையாளர்களும் முன்னெச்சரிகையாக இருந்துள்ளனர்.

இதனிடையே, ஆகக்கடைசியாக ஒரு உணவகத்தில் தன் நாடகத்தை அவ்வாடவன் நடத்த ஏற்கனவே முன்னெச்சரிக்கையாக இருந்த அவ்வுணவக உரிமையாளர் போலிசுக்கு தகவல் கொடுத்துள்ளார். பாதிக்கப்பட்ட ஒட்டுமொத்த உணவகங்களும் ஒன்றாக புகார் கொடுக்க கைது செய்யப்பட்டார் அந்த நாடக பேர்வழி

 Tags
enggan bayar bil

kena serangan jantung

makan di restoran

Pura-pura


மலேசியாவின் முதல் மனிதநேய உதவிக் குழுவினர் சிரியா புறப்பட்டனர்

சுபாங், பிப் 19 – நிலநடுக்கத்தால் உருக்குலைந்திருக்கும் சிரியாவிற்கு மலேசியா முதல் மனிதநேய உதவிக் குழுவினரை அனுப்பி வைத்துள்ளது.

அமைச்சுகள் , அரசாங்க அமைப்புகள் ஆகியவற்றைச் சேர்ந்த 51 பேரைக் கொண்ட அந்த குழுவினர் நேற்றிரவு சுபாங், அரச மலேசிய ராணுவ படை தளத்தில் இருந்து புறப்பட்டனர்.

அக்குழுவினருடன், மலேசியர்கள் நன்கொடையாக வழங்கிய 42 டன் எடையிலான உதவிப் பொருட்களும் அனுப்பி வைக்கப்பட்டிருப்பதாக, வெளியுறவு அமைச்சு தெரிவித்தது.

 Tags
Malaysia's first humanitarian aid

mission to Syria


ராக்கி கயிறு கட்ட தம்பியில்லையே என்ற சோகத்தில் மகள்; குழந்தையை கடத்திய பெற்றோர்

நியு டெல்லி; ஆக 27 – ஒரு சிலர் தவறுகள் புரிய ஏதேதோ காரணங்களாக அமைந்துள்ளன. ஆனால், இந்தியா நியு டெல்லியில், ஒரு தம்பதி ஒரு மாத ஆண் குழந்தையைக் கடத்தியதற்கான காரணம் மிக விநோதமாக இருக்கின்றது.

சகோதர சகோதரிகளுக்கிடையே உள்ள பந்தத்தை மேலும் வலுவாக்க கொண்டாடப்படுவதே ராக்கி தினமாகும். இந்நாளில் தங்களது 17 வயது மகள் ராக்கி கயிறு கட்ட தங்களுக்கு மகன் இல்லாத காரணத்தால், ஆண் குழந்தை ஒன்றை கடத்த முடிவெடுத்தாக கூறியுள்ளனர் 41 மற்றும் 36 வயதான அந்த தம்பதியர்.

மேலும் விசாரித்ததில், அவர்களின் 17 வயது மகன், கடந்த ஆண்டு மாடியிலிருந்து கீழே விழுந்து இறந்துவிட்டதால், சோகம் தாங்காமல் இருந்த சமயத்தில்தான், தங்களது மகள் ராக்கி தினம் வருகிறது கயிறு கட்டிவிட ஒரு தம்பி வேண்டும் என கேட்டுள்ளார். இதனைத் தொடர்ந்து என்ன செய்வதென்று தெரியாமல் இச்செயலை செய்து விட்டதாக கூறியுள்ளனர் அத்தம்பதியர்.

வீடற்றவர்களிடமிரிருந்து குழந்தை ஒன்று காணாமல் போனதாக புகார் பெறவே, விசாரித்த போலிசார் இக்குற்றத்தை கண்டுபிடித்துள்ளனர்.

 Tags
Culik budak lelaki

kerana permintaan anak perempuan


சிங்கப்பூர்  நகைச்சுவை  நடிகையின்  எல்லை மீறிய  பேச்சுக்கு  தூதர் வேனுகோபலன்  வருத்தம் தெரிவித்தார்

கோலாலம்பூர், ஜூன் 8 – சிங்கப்பூர் நகைச்சுவை நடிகை Jocelyn Chia அண்மையில் நியூ யார்க்கில் எல்லை மீறிய பேசிய பேச்சுக்காக மலேசியாவுக்கான சிங்கப்பூர் தூதர் Venu Gopala Menon மலேசியாவிடம் தமது ஏமாற்றத்தையும் வருத்தத்தையும் தெரிவித்துககொண்டார். Jocelyn Chia மற்றவர்களை புன்படுத்திய வார்த்ததைகள் மற்றும் அவரது நடவடிக்கைகளை சிங்கப்பூர் அரசாங்கம் ஏற்றுக்கொள்ளாது. அதோடு Jocelyn Chia சிங்கப்பூர் பிரஜையாக இப்போது இல்லை. எனவே அவரது கருத்து எந்த வேளையிலும் எங்களது கருத்தாக பிரதிபலிக்கவில்லை. எனினும் அவரது சொற்களும் செயலும் மலேசியர்களை காயப்படுத்தியிருக்குமானால் அதற்காக மனப்பூர்வமான மன்னிப்பை கேட்டுக்கொள்வதாக Venu Gopalan Menon வெளியிட்ட அறிக்கையில் தெரிவித்துள்ளார். எங்களது நெருங்கிய அண்டை நாடு என்ற முறையில் சிங்கப்பூரும் மலேசியாவும் வலுவான மற்றும பல தரப்பட்ட சிறந்த ,ஆழமான நட்புறவை கொண்டுள்ளதாக அவர் தெரிவித்தார்.

 Tags
apologise for jocelyn Chia's

commissioner to Malaysia

gratuitously offensive comments

Singapore High


படகு துறைமுகம்  இடிந்து கடலில்  விழுந்த ஆரம்பப் பள்ளி  மாணவர்கள்

கோலாலம்பூர், ஜன 30 – சபா, Semporna, Pulau Pababag தீவில் உள்ள படகு துறைமுகம் இடிந்து விழுந்ததில், 10-கும் அதிகமான ஆரம்பப் பள்ளி மாணவர்கள் கடலில் விழுந்தனர்.

கடலில் விழுந்த அந்த மாணவர்களை ஆசிரியர்கள் சிலர் காப்பாற்றி படகொன்றில் ஏற்றிவிடும் , 30 வினாடிகள் கொண்ட காணொளி சமூக வலைத்தளத்தில் அதிகம் பகிரப்பட்டு வருகிறது.

இவ்வேளையில் அந்த காணொளி தொடர்பில், சமூக வலைத்தளவாசிகள் பல்வேறான கருத்துகளை வெளியிட்டு வருகின்றனர். மாணவர்களின் பாதுகாப்பு விவகாரத்தில் அரசாங்கமும் , மக்கள் பிரதிநிதிகளும் உடனடியாக நடவடிக்கை எடுக்கும்படி அவர்கள் வலியுறுத்தி இருக்கின்றனர்.

இதனிடையே , அந்த சம்பவம் இன்று காலை நிகழ்ந்ததாக கூறப்பட்டிருக்கும் வேளை, பாதிக்கப்பட்ட மாணவர்களின் நிலை குறித்து தெரிய வரவில்லை.

 Tags
fell into the sea

More than 10 primary school students

Pababag Island pier

Semporna collapsed


திருமணத்தில் முடிந்த 19 ஆண்டுகால காதல் – காதலரை மணந்தார் ஆஸ்கார் நடிகை டான் ஶ்ரீ மிச்செல் யோ

ஜெனிவா, ஜூலை 28 – ஆஸ்கார் விருது பெற்ற பிரபல மலேசிய நடிகை டான் ஸ்ரீ மிச்செல் யோ, அவரது நீண்டகால காதலரான ஜீன் டோட்டை (Jean Todt), கிட்டதட்ட 19 ஆண்டுகளுக்கு பின் கரம் பிடித்துள்ளார். பிரெஞ்சு F1 ஜாம்பவான் மற்றும் மோட்டார் பந்தய நிர்வாகியுமான 77 வயது டோட், ஜூன் 4, 2004 அன்று சீனாவின் ஷாங்காயில் 60 வயதான யோவை சந்தித்தார்.

ஒன்றரை மாத டேட்டிங்கிற்கு ஜூலை 26, 2004 அன்று திருமண விருப்பத்தை தெரிவித்து சம்மதத்தையும் வாங்கியுள்ளார் டோட்.

இவர்கள் இருவரும் திருமணம் செய்து கொள்ள 6,992 நாட்கள், அதாவது கிட்டத்தட்ட இரண்டு தசாப்தங்கள் ஆகியிருக்கிறது.

சுவிட்சர்லாந்தின் ஜெனீவாவில் நண்பர்கள் மற்றும் குடும்பத்தினர் மத்தியில், இந்த ஜோடி இறுதியாக திருமண பந்தத்தில் இணைந்தனர்.

‘Everywhere all out once’ படத்தில் நடித்து, சிறந்த நடிகைக்கான ஆஸ்கார் விருதை வென்ற முதல் ஆசியப்பெண் என்ற வரலாற்றை உருவாக்கியவர் மிச்செல் யோ என்பது குறிப்பிடத்தக்கது.

 Tags
6 -

992 days almost two decades

Oscar-winning Malaysian actress Michelle Yeoh and her long-time fiance Jean Todt

to get married


மார்ச்  இறுதி  வரை  கிழக்கு கரை மாநிலங்களில் அடை மழை  !

ஷா ஆலாம், மார்ச் 3 – இம்மாதம் மார்ச் மாத இறுதி வரை, தீபகற்ப மலேசியாவின் கிழக்கு கரை மாநிலங்களிலும், சரவாக்கின் மேற்கு பகுதிகளிலும், சபாவின் வடக்கு பகுதிகளிலும் அடை மழை பெய்யுமென கணிக்கப்பட்டிருக்கிறது.

தேர்ந்தெடுக்கப்பட்ட சில காலநிலை கணிப்பு முறைகளின் அடிப்படையில் அந்த மோசமான வானிலை எச்சரிக்கை விடுக்கப்பட்டிருப்பதாக மலேசிய வானிலை ஆய்வு துறை தெரிவித்தது.

கடந்த நவம்பர் 7-ஆம் தேதி தொடங்கிய வடகிழக்கு பருவநிலை காலத்தில் மலேசியா இருக்கிறது. அந்த பருவநிலை மார்ச்சில் முடிவுக்கு வருமென எதிர்பார்க்கப்படுகிறது.

இந்த பருவநிலை காலத்தில், நாட்டின் வடகிழக்கு திசையில் இருந்து மணிக்கு 10 கிலோமீட்டரில் இருந்து 20 கிலோமீட்டர் வேகத்திற்கு காற்று வீசும். இதனால் கடலில் பேரலைகள் எழுவதோடு, தென் சீனக் கடல் பகுதியில் கடல் கொந்தளிப்பும் ஏற்படும்.

மேலும், தீபகற்ப மலேசியாவின் கிழக்கு கரை மாநிலங்களிலும் , மேற்கு சபாவிலும், வட சபாவிலும் அடை மழை பெய்யுமென மலேசிய வானிலை ஆய்வு துறை தெரிவித்தது.

 Tags
Heavy Rain

is predicted

on the East Coast

until the end of March


காருக்குள் ஆபாசமாக நடந்து கொண்டதால் வைரலான ஜோடி ; இரண்டு நாட்களுக்கு தடுத்து வைப்பு

ஜொகூர் பாருவில், காருக்குள் ஆபாசமாக நடந்து கொண்டதால் வைரலான ஜோடி, விசாரணைக்கு உதவும் பொருட்டு இன்று தொடங்கி இரண்டு நாட்களுக்கு தடுத்து வைக்கப்பட்டுள்ளனர்.

குற்றவியல் சட்டத்தின் 377D பிரிவின் கீழ் விசாரணை மேற்கொள்ள ஏதுவாக அவ்விருவரையும் தடுத்து வைக்க மாஜிஸ்திரேட் அனுமதி வழங்கினார்.

கடந்த மாதம் 29-ஆம் தேதி, மாலை மணி மூன்று வாக்கில், பாசீர் கூடாங், தாமான் கோத்தா மாசாயிலுள்ள, கார் நிறுத்தும் இடம் ஒன்றில், அவ்விருவரும் அக்குற்றத்தை புரிந்ததாக நம்பப்படுவதாக, ஸ்ரீ ஆலாம் போலீஸ் தலைவர் சுப்ரிடெண்டன் முஹமட் சொஹைமி இசாக் தெரிவித்தார்.

அதனை தொடர்ந்து, சம்பந்தப்பட்ட 22 வயது ஆடவனும், 17 வயது பெண்ணும் நேற்று மாலை மணி 4-க்கும் ஐந்துக்கும் இடைப்பட்ட நேரத்தில், தாமான் ஜொகூர் ஜெயா, தாமான் கோத்தா மாசாய் ஆகிய பகுதிகளில் தனித்தனியே கைது செய்யப்பட்டனர்.

 Tags
Detention for

for being obscene

in the car

Jodi went viral

two days


குழந்தை பராமரிப்பு மையத்தில் 3 மாத கைகுழந்தை இறந்தது

கோலாலம்பூர், ஜன 28 – கோலாலம்பூர், Bandar Baru Bangi- யில் , taska- குழந்தை பராமரிப்பு மையத்தின் கண்காணிப்பில் இருந்தபோது , 3 மாத ஆண் குழந்தை இறந்தது.

அந்த மையத்தின் பணியாளரால் சுயநினைவற்ற நிலையில், மருத்துவமனைக்கு கொண்டு வரப்பட்ட அந்த கைகுழந்தை , சிகிச்சை பலனின்றி உயிரிழந்ததாக, Kajang மாவட்ட போலீஸ் தலைவர் Mohd Zaid Hassan தெரிவித்தார்.

தொடக்க விசாரணையில், அச்சம்பவத்தில் வன்செயலுக்கான எந்த அம்சமும் இல்லையென தெரிய வந்திருக்கிறது. ஆனால் குழந்தையின் மரணத்திற்கு கவனக்குறைவு காரணமாக இருந்திருக்கலாமென Mohd Zaid குறிப்பிட்டார்.

 Tags
A 3-month-old baby

died in a nursery


திருமண நிகழ்ச்சிகளில் இசைக்கு தடையா? ; ஒடுக்குமுறையை கடுமையாக்கும் தலிபான்கள்

ஆப்கானிஸ்தான், காபூல் நகரிலுள்ள, திருமண மண்டபங்களில், தலிபான் போலீசார் அதிரடி சோதனை நடவடிக்கைகளை மேற்கொண்டு வருகின்றனர்.

திருமண நிகழ்ச்சிகளில், இசையை இசைக்க விதிக்கப்பட்டிருக்கும் தடையை, அனைவரும் முறையாக பின்பற்றுகின்றனரா? என்பதை கண்டறிய அந்த சோதனைகள் மேற்கொள்ளப்படுகின்றன.

மனிதனால் உருவாக்கப்பட்ட இசை, கடவுளை புகழ்ந்து பாட மட்டுமே பயன்படுத்தப்பட வேண்டும். அதனால், இசை இஸ்லாமிய கொள்கைகளுக்கு முரணானது என்பது தலிபான்களின் கூற்றாகும்.

அதனால், ஆப்கானிஸ்தானில் கடந்தாண்டு தொடங்கி, திருமண நிகழ்ச்சிகளில் இசைக்கு தடை விதிக்கப்பட்டது. எனினும், இதுவரை அந்த தடையை பலர் பின்பற்றவில்லை.

இசை இல்லாமல் திருமணமா? அப்படி என்றால் திருமண நிகழ்ச்சிக்கும், இறப்பு ஊர்வலத்திற்கும் உள்ள வித்தியாசம் என்ன? என்பது அவர்களில் சிலரது வாதமாகும்.

ஆப்கானிஸ்தானில் 2021-ஆம் ஆண்டு, ஆகஸ்ட்டு மாதம், தாலிபான்கள் ஆட்சியை கைப்பற்றியத்தில் இருந்து, பெண்கள் மற்றும் கலைஞர்களுக்கு எதிராக, பல்வேறு ஒடுக்குமுறைகள் கையாளப்பட்டு வருகின்றன.

 Tags
ahwinan

dalam majlis

dimainkan

larang

muzik

perk

Taliban


முன்கூட்டியே நடைபெறும் வாக்களிப்பில் போலீஸ் மற்றும்  ராணுவ வீரர்களில் 97,388 பேர்  நாளை வாக்களிப்பர்

கோலாலம்பூர், ஆக 7 – ஆறு மாநிலங்களில் நடைபெறும் தேர்தலை முன்னிட்டு நாளை போலீஸ் மற்றும் ராணுவ படை உறுப்பினர்களில் 97,388 பேர் முன்கூட்டியே வாக்களிப்பார்கள். அவர்களில் 49,660 ராணுவ வீரர்களும் போலீஸ் மற்றும் பொது நடவடிக்கை பிரிவைச் சேர்ந்த 47, 728 பேரும் அடங்குவர். முன்கூட்டியே வாக்களிக்கும் 260 வாக்களிப்பு மையங்களில் அவர்கள் வாக்களிப்பார்கள்

 Tags
97388 pengundi awal undi esok


பெர்சத்து கட்சிக்கு அரசியல்   நன்கொடை வழங்கிய குத்தகையாளர்களிடம் விசாரணை

கோலாலம்பூர், பிப் 12 – பெர்சத்துவின் 300 மில்லியன் ரிங்கிட் வங்கிக் கணக்கு முடக்கப்பட்டது தொடர்பில் அக்கட்சிக்கு அரசியல் நன்கொடை வழங்கிய குத்தகையாளர்களிடம் மலேசிய ஊழல் தடுப்பு ஆணையமான எம்.ஏ.சி.சி விசாரணை மேற்கொண்டு வருகிறது. குத்தகையாளர்கள் என அடையாயம் கூறப்பட்ட அரசியல் நன்கொடையாளர்களில் சிலர் பெர்சத்து உறுப்பினர்களுக்கு கணிசமான நன்கொடை வழங்கியுள்ளனர். அதற்கு பதிலாக அந்த குத்தகையாளர்கள் அரசாங்க குத்தகைகளை பெற்றதும் விசாரணையில் தெரியவந்துள்ளதாக கூறப்படுகிறது.

இது தொடர்பான விசாரணை தற்போது இறுதிக் கட்டத்தை அடைந்துள்ளதோடு இன்னும் ஒன்றிரண்டு வாரங்களில் விசாரணை அறிக்கைகள் அரசாங்க தரப்பு வழக்கறிஞரின் கவனத்திற்கு கொண்டுச் செல்லப்படும். அந்த குத்தகையாளர்ளுக்கு எதிராக வழக்கு இருக்கிறதா என்பதை எம்.ஏ.சி.சி மற்றும் அரசாஙகத் தரப்பு வழக்கறிஞர்கள் உறுதிப்படுத்துவர் . இதில் சம்பந்தப்பட்ட சிலரின் பெயர்கள் விரைவில் இறுதிவடிவம் காணப்படும் என்றும் தகவல்கள் வெளியாகியுள்ளன.

 Tags
bank accounts . says report

MACC to

probe political dondors linked to

RM 300 Million if frozes


இந்தியாவில்  மலேசிய சிலம்பக் கோர்வை  வீரர்கள்  ஒட்டுமொத்த  வெற்றியாளராக வாகை சூடினர்

கோலாலம்பூர், பிப் 23 – அண்மையில் இந்தியா, சென்னையில் நடைபெற்ற அனைத்துலக சிலம்பப் போட்டியில் , மலேசிய சிலம்பக் கோர்வை சங்கம், ஒட்டுமொத்த வெற்றியாளராக வாகை சூடியது.

மலேசியா, இந்தியா , சிங்கப்பூர் ஆகிய மூன்று நாடுகள் பங்கேற்ற அந்த போட்டியில் மலேசியா 14 தங்கம், 12 வெள்ளி, 7 வெண்கலப் பதக்கங்களை வென்றது.

இம்மாதம் 18, 19 -ஆம் தேதிகளில் நடைபெற்ற அந்த போட்டியில் உலக சிலம்பப் போட்டியின் முன்னாள் தங்கப் பதக்க வெற்றியாளரும் , சிலம்பக் கலை ஆசிரியருமான , கவியரசி சங்கர் 1 தங்கம் , 2 வெள்ளிப் பதக்கங்களை தட்டிச் சென்றார் .

கவியரசி , கடந்தாண்டு ஆகஸ்ட் 15-ஆம் தேதி , மெய்நிகர் வாயிலாக, இடைவிடாது 14 மணி நேரம் சிலம்பக் கலை வகுப்பை நடத்தி, மலேசிய சாதனைப் புத்தகத்தில் இடம் பிடித்தவர் என்பது குறிப்பிடத்தக்கது.

சென்னையில் இரு நாள்களுக்கு நடைபெற்ற போட்டியில், மலேசியாவைப் பிரதிநிதித்து சுமார் 40 சிலம்பக் கோர்வை வீரர்கள் கலந்து கொண்டு பதக்கங்களை குவித்தனர்.

அனைத்துலக அளவில் இதுபோன்று நாட்டிற்கும் சமூகத்துக்கும்பெருமை சேர்த்துவரும் விளையாட்டாளர்களுக்கு பாராட்டுகள் உரித்தாகட்டும்.

 Tags
competition

Kaviarasi silambam

won


முன்னாள் மனித வள அமைச்சர் டத்தோ ஶ்ரீ சரவணனுக்கு கெளரவ டாக்டர் பட்டம்

இன்று நடந்த மாஹ்சா மருத்துவப் பல்கலைக்கழகத்தின் 22ஆவது பட்டமளிப்பு விழாவில் ம.இ.கா தேசியத் துணைத்தலைவரும் தாப்பா நாடாளுமன்ற உறுப்பினருமான டத்தோஸ்ரீ எம்.சரவணனுக்கு கௌரவ டாக்டர் பட்டம் வழங்கி கௌரவிக்கப்பட்டது.

முன்னாள் மனிதவள அமைச்சரான டத்தோஸ்ரீ சரவணன் மலேசிய நாட்டின் வளர்ச்சிக்கும், சமூக உருமாற்றம் குறிப்பாக மனிதவள மேம்பாட்டிற்கு ஆற்றிய பங்களிப்பை அங்கீகரிக்கும் வகையில் இந்த டாக்டர் பட்டத்தை மாஹ்சா பல்கலைக்கழகத்தின் வேந்தர் துன் டத்தோஸ்ரீ ஸக்கி பின் துன் அஸ்மி வழங்கினார்.

நாட்டிற்குள் அந்நிய தொழிலாளர்களைத் தருவிப்பில் நடக்கும் சில முறைகேடுகளைக் களையப் பல்வேறு முயற்சிகளை எடுத்துள்ளதோடு அனைத்துலக நிலையில் அந்திய தொழிலாளர் நலன் தொடர்பாக மலேசியா மீது இருந்த தோற்றத்தை மேம்படுத்துவதில் சரவணன் மிக முக்கிய பாங்காற்றினார் என்பது குறிப்பிடத்தக்கது.


நேரடி    பேச்சுக்களின் மூலம்   குத்தகையா ?  அஸ்மின் தகவலுக்கு  முட்டை இறக்குமதி நிறுவனம்  மறுப்பு

கோலாலம்பூர், மார்ச் 13 – அரசாங்கத்தின் நேரடி பேச்சுக்களின் மூலம் இந்தியாவிலிருந்து முட்டை இறக்குமதிக்கான அனுமதியை J&E Advance Tech Sdn Bhd பெற்றதாக அஸ்மின் அலி கூயிருந்ததை அந்த நிறுவனம் மறுத்திருக்கிறது. அஸ்மின் அலி உண்மைக்கு புறம்பான தகவலை கூறியிருப்பதால் அவர் அந்த அறிக்கையை மீட்டுக்கொள்ள வேண்டும். இல்லாவிட்டால் அவருக்கு எதிராக சட்ட நடவடிக்கை எடுக்கப்படும் என அந்த நிறுவனம் எச்சரித்துள்ளது. மக்களை திசை திரும்புவதற்காக அஸ்மின் முழுப் பொய் கூறியுள்ளார்.

அதோடு எங்களிடம் அரசாங்கம் இறக்குமதி செய்த முட்டையை வாங்குவது போன்ற தோற்றத்தையும் அவர் ஏற்படுத்தியுள்ளார். நாங்கள் அரசாங்கத்திற்கு முட்டைகளை விற்பனை செய்யவில்லை என J&E Advance tech Sdn Bhd கூறியுள்ளது. கடந்த ஆண்டு டிசம்பர் முதல் இவ்வாண்டு ஜூன் 23 ஆம் தேதி வரை விழாக் காலத்தில் உள்நாட்டு பேராங்காடி, சூப்பர் மார்க்கெட் மற்றும் மினி மார்க்கெட்டுகளுக்கு வினியோகிப்பதற்காக இந்தியாவிலிருந்து முட்டைகளை இறக்குமதி செய்யும் உரிமையை பெற்றிருந்ததாக J&E Advance tech Sdn Bhd தெரிவித்துள்ளது.

 Tags
claim

demands apology

direct negotiation

Egg importer

refutes Azmin’s


நாட்டில் வேலையில்லா திண்டாட்டம் 3.5 விழுக்காடாக நிலைநிறுத்தம் ; புள்ளி விவரத் துறை கூறுகிறது

இவ்வாண்டு மார்ச் மாதம், நாட்டில் வேலையில்லா திண்டாட்டம் 3.5 விழுக்காடு அல்லது ஐந்து லட்சத்து 88 ஆயிரத்து 700 பேராக நிலைநிறுத்தப்பட்டது.

அந்த எண்ணிக்கை இவ்வாண்டு பிப்ரவரி மாதம் பதிவுச் செய்யப்பட்ட ஐந்து லட்சத்து 91 ஆயிரத்து 900 பேரைக் காட்டிலும் குறைவு என்பதை புள்ளி விவரத் துறையின் தரவுகள் குறிப்பிடுகின்றன.

நாட்டின் நிலையான பொருளாதார வளர்ச்சி, ஆட்பளத் துறை மேம்பாட்டிற்கு வித்திட்டிருப்பதாக, புள்ளி விவரத் துறையின் தலைவர் டத்தோ ஸ்ரீ டாக்டர் முஹமட் ஊசிர் மாஹிடின் தெரிவித்தார்.

அதனால், இவ்வாண்டு பிப்ரவரியில், ஆட்பல விகிதம் 0.2 விழுக்காடாக வலுப்பெற்று ஒரு கோடியே 68 லட்சத்து பத்தாயிரம் பேராக பதிவானது.

அந்த எண்ணிக்கை கடந்தாண்டு பிப்ரவரியில் பதிவான, ஒரு கோடியே 67 லட்சத்து 80 ஆயிரம் பேரைக் காட்டிலும் அதிகரித்துள்ளதும் குறிப்பிடத்தக்கது.

 Tags
remains at 3.5 percent

Statistics Department says

Unemployment in the country


தந்தையை அடித்துக் கொன்று, திரைசீலையில் சுற்றி சாலையோரத்தில் வீசிய மகன் கைது

பெட்டாலிங் ஜெயா, ஆகஸ்ட்டு 28 – தந்தையை சாகும் வரை அடித்து கொன்று, உடலை திரைசீலையில் சுற்று, சுங்கை வேயிலுள்ள, ஆடம்பர அடுக்குமாடி குடியிருப்புக்கு முன், சாலையோரத்தில் விட்டுச் சென்ற மகனின் கொடூர செயல் அம்பலமாகியுள்ளது.

பின்னரவு மணி இரண்டு வாக்கில், உயிரிழந்த ஆடவரின் உடல் கண்டெடுக்கப்பட்டதாக, போலீசார் தெரிவித்தனர்.

சடலத்தின் மீது மேற்கொள்ளப்பட்ட பரிசோதனையில், தலை, நெஞ்சுப் பகுதியில் காயங்கள் காணப்பட்ட வேளை ; இடது கை முறிந்திருக்கலாம் என சந்தேகிக்கப்படுகிறது.

அதே சமயம், அவ்வாடவரின் வீட்டில் மேற்கொள்ளப்பட்ட சோதனையில், சுவர் மற்றும் படுக்கையறை கதவில் இரத்தக் கரை காணப்பட்டதோடு, வரவேற்பு அறையில், சடலம் இழுத்துச் செல்லப்பட்டதற்கான அறிகுறிகளும் தென்பட்டதாக கூறப்படுகிறது.

அதே சமயம், சடலத்தை கொண்டு செல்லப் பயன்படுத்தப்பட்டதாக நம்பப்படும் காரிலும், இரத்த கரை அடையாளம் காணப்பட்டுள்ளது.

அச்சம்பவம் தொடர்ப்பில், உயிரழந்தவரின் 40 வயது மகன் சந்தேகத்தின் பேரில் கைதுச் செய்யப்பட்டுள்ளான்.

மண்வெட்டியால் தாக்கி அவன் தனது தந்தையைக் கொலைச் செய்திருக்கலாம் என சந்தேகிக்கப்படுகிறது.

 Tags
buang tepi jalan

hingga maut

Pukul bapa


முஹிடின்  பிரதமராகுவதற்கு ஆதரவு  தெரிவித்தவர்களின்  பெயர்களை   ஸாஹிட்  அறிவித்தார்

கோலாலம்பூர், ஜன 11 – 15 ஆவது பொதுத் தேர்தலுக்குப் பின் பெர்சத்து தலைவர் முஹிடின் யாசினுக்கு ஆதரவு தெரிவித்து எழுத்துப் பூர்வமான சத்தியபிரமான பிரகனடத்தில் கையெழுத்திட 10 பேரின் பெயர்களை அம்னோவின் தலைவர் ஸாஹிட் ஹமிடி இன்று அம்பலப்படுத்தியதாக அவருக்கு அணுக்கமான தகவல்கள் வெளியாகின. அம்னோ பொதுப் பேரவையை முன்னிட்டு இன்று நடைபெற்ற சிறப்பு விளக்கக் கூட்டத்தில் துணைப்பிரமருமான ஸாஹிட் ஹமிடி அந்த பெயர்களை ஒவ்வொன்றாக வாசித்தபோது பலர் கேலியாக கூச்சலிட்டனர். எனினும் அந்த 10 பேரின் பெயர்களை ஸாஹிட்டிற்கு நெருக்கமான தகவல் வெளியிடவில்லை. சம்பந்தப்பட்ட அந்த பத்து பேரும் முஹிடினை ஆதாரிப்பார்கள் என ஏற்கனவே எதிர்பார்க்கப்பட்ட ஒன்று என கூறப்பட்டது. இன்றிரவு அம்னோ இளைஞர், மகளிர் மற்றும் புத்ரி பிரிவின் கூட்டங்களை ஒன்றாக தொடங்கி வைப்பதற்கு முன்னதாக அம்னோ தலைமையகத்தில் விளக்கக்கூட்டம் நடைபெற்றது.

 Tags
become

declared

Muhyiddin

names

Prime Minister

reported

support

zahid


538,646 ரிங்கிட் மதிப்பிலான போதைப்பொருட்கள்  பறிமுதல் ; கணவன் மனைவி கைது.

ஈப்போ , ஜூன் 28 – ஈப்போ , ஜாலான் மேடான் ஈப்போவிலுள்ள , இரு வீடுகளில் போலீஸ் நடத்திய சோதனை நடவடிக்கையில் 538,646 ரிங்கிட் மதிப்பிலான, 10 கிலோ எடை கொண்ட போதைப் பொருளை வைத்திருந்த குற்றத்திற்காக உள்நாட்டை சேர்ந்த கணவன் மனைவி இருவரும் கைது செய்யப்பட்டுள்ளனர்.

39 வயதுடைய ஆடவன் இந்த செயலை தனது 37 வயது மனைவியுடன் சேர்ந்து செய்துள்ளதாக விசாரணையில் தெரிய வந்துள்ளது.

கைது செய்யப்பட்ட 2 சந்தேக நபர்களும் கடந்த 2021-ஆம் ஆண்டின் தொடக்கத்திலிருந்து போதைப்பொருள் கடத்தல் நடவடிக்கைகளில் ஈடுபட்டு வருவதாக நம்பப்படுகிறது.

மேலும் பறிமுதல் செய்யப்பட்ட அனைத்து போதைப் பொருட்களும் சுமார் 40,000 போதை பித்தர்களுக்கு தருவிக்க முடியும் என போலீசார் உறுதிப்படுத்தினர்.

கைது செய்யப்பட்ட அவ்விருவரும் 7 நாட்களுக்கு தடுப்பு காவலில் வைக்கப்பட்டுள்ளனர்.

 Tags
000 penagih dirampas

dadah untuk kegunaan 40

Polis tahan

suami isteri


ஆண் குழந்தைக்கு அப்பாவானார்  இயக்குநர் அட்லி

சென்னை, பிப் 1 – தமிழ் திரை உலகின் முன்னணி இயக்குனர்களில் ஒருவரான அட்லி , ஆண் குழந்தைக்கு அப்பாவாகியிருக்கிறார்.

சீரியல் நடிகை கிருஷ்ண ப்ரியாவைக் காதலித்து கடந்த 2014-இல் திருமணம் செய்து கொண்ட அட்லி, திருமணமாகி சரியாக 8 ஆண்டுகள் நிறைவு பெற்ற நிலையில், தனது மனைவி கர்ப்பமாக இருப்பதை சமூக வலைத்தளத்தில் அறிவித்திருந்தார்.

இந்நிலையில், தாங்கள் ஆண் குழந்தைக்கு பெற்றோர் ஆகியிருக்கும் மகிழ்ச்சியினை அவர்கள் தங்களது சமூக வலைத்தளத்தில் மூலமாக பகிர்ந்து கொண்டனர்.

இயக்குநர் அட்லி தற்போது பாலிவுட்டில் ஷாருக்கானுடன் ‘ஜவான்’ பட வேலைகளில் பரபரப்பாக உள்ளார்.

 Tags
and wife Priya blessed

Jawan director Atlee

with baby boy


உணவகத்தில்  உட்கொண்ட  உணவில்  விரல்  நகங்கள்  அதிர்ச்சியில்  உறைந்த பெண்

கோலாலம்பூர், மே 21 – அண்மையில் கிள்ளான் பள்ளத்தாக்கிலுள்ள உணவகத்தில் உணவுகளை உட்கொண்டபோது அதில் விரல்களின் ஆறு நகங்கள் இருந்தது கண்டு பெண் ஒருவர் பெரும் அதிர்ச்சிக்கு உள்ளானார்
.
தமது தட்டில் இருந்த உணவுகளை பாதிக்கும் மேல் முடித்த பின்னர்தான் அதில் நகங்கள் இருந்ததை தமது தாயார் கண்டுப்பிடித்ததாக
twitter
பயனாளரான
@ aliailysha
தெரிவித்துள்ளார்
.

உணவுகளுக்கு மத்தியில் இரண்டு நகங்கள் தெளிவாக இருப்பதையும் அந்த காணொளியில் அவர் பகிர்ந்துள்ளார்
.
பாதியில் உணவு உட்கொண்டிருந்தபோது ஆறு நகங்கள் அவரது கையில் அகப்பட்டுள்ளது
.
அவற்றில் இரண்டு நகங்களை அவர் வாயில் மென்றுள்ளார்
.
இதனை நினைக்கவே ஒரே அறுவருப்பாக இருப்பதாக
aliailysha
குறிப்பிட்டுள்ளார்
.

அவரது
twitter
பதிவுக்கு இதுவரை ஒரு மில்லியனுக்கும் மேற்பட்டோர் பார்த்துள்ளதோடு அது மீண்டும்
7,000
முறை
tweet
செய்யப்பட்டுள்ளது
.
சம்பந்தப்பட்ட அந்த உணவகம் வழங்கிய உணவின் தரத்தை தங்களால் நம்பமுடியவில்லையென நெட்டிசன்கள் கருத்தை வெளியிட்டுள்ளனர்
.

 Tags
at restaurant

Fingernails in food

Patron Shares

unpleasant ezperience


தொடர்பு  இணைய சேவைகள் விவகாரத்திற்கு  விரைந்து தீர்வு காண்பீர்  பாமி பாட்சில்  வலியுறுத்து

புத்ரா ஜெயா, மார்ச் 6 – தொடர்பு மற்றும் இணையச் சேவைகள் விவகாரத்திற்கு தீர்வு காணும் வகையிலான வேலை கலச்சாரத்தை அமைச்சின் ஊழியர்கள் பின்பற்ற வேண்டும் என தொடர்பு மற்றும் இலக்கவியல் அமைச்சர் Fahmi Fadzil கேட்டுக் கொண்டுள்ளார். மக்கள் எதிர்நோக்கும் பிரச்சனைகளை தீர்க்க விரும்பும் அனுகுமுறையை அமைச்சின் அதிகாரிகள் கொண்டிருக்க வேண்டும் என அவர் வலியுறுத்தினார். அமைச்சு தொடர்பான விவகாரங்களை தீர்ப்பதில் அவர்கள் தொண்டூழிய உணர்வு அடிப்படையில் பணியாற்ற முன்வர வேண்டுமென Fahmi Fadzil வலியுறுத்தினார்.

 Tags
Communications and Digital ministry

issues at grassroots level

solve communication

staff

urged to help


புத்தாண்டில் புதுமைகள்  தொடரட்டும் எல்லோர் வாழ்விலும்  மகிழ்ச்சி நிலைக்கட்டும்! மனிதவள அமைச்சர் .சிவகுமாரின்  வாழ்த்து

கோலாலம்பூர், ஏப் 13 – நாளை சித்திரை புத்தாண்டை கொண்டாடி மகிழும் அனைத்து மலேசிய இந்தியர்களுக்கும் மனித வள அமைச்சர் வ. சிவகுமார் தமது வாழ்த்துக்களை தெரிவித்துக்கொண்டார். இந்த ஆண்டில் நடப்பவை எல்லாம் நல்லவையாக அமைந்து சிறப்புடன் வாழ சித்தரை புத்தாண்டு வழி வகுக்கட்டும்.பல்லின மக்கள் வாழும் மலேசியத் திருநாட்டில் நாம் சகோதரத்துவத்தை தொடர்ந்து பேணி காப்போம் என சிவக்குமார் வெளியிட்டுள்ள வாழ்த்துச் செய்தியில் கேட்டுக் கொண்டார்.

ஒருவரை ஒருவர் மதித்து, விட்டுக் கொடுக்கும் மான்புடன் அன்பை வளர்ப்போம்.

இனிமையான நினைவுகளோடு இந்த ஆண்டை வெற்றிகரமாக கடப்போம்.

இந்நாட்டில் இந்திய சமுதாயம் கல்வி – பொருளாதாரம் உட்பட அனைத்து துறைகளிலும் பீடு நடை போட வாழ்த்துவோம்.சித்திரை புத்தாண்டை கொண்டாடி மகிழும் அனைவருக்கும் மீண்டும் எனது மனமார்ந்த நல்வாழ்த்துக்களை தெரிவித்துக் கொள்வதில் பெரும் மகிழ்ச்சி அடைகிறேன் என்று அவர் குறிப்பிட்டுள்ளார்.

 Tags
message

new year

Sivakumar


பிரிட்டன்  முன்னாள்  பிரதமர்  போரிஸ்  ஜோன்சன்  நாடாளுமன்ற  உறுப்பினர்  பதவியிலிருந்து விலகினார்

லண்டன், ஜூன் 10 – பிரிட்டனின் முன்னாள் பிரதமர் Boris Johnson தமது நாடாளுமன்ற உறுப்பினர் பதவியிலிருந்து நேற்று விலகினார். கோவிட் தொற்றின்போது Downing Street ட்டில் தாம் நடத்திய விருந்தில் நாடாளுமன்றத்திற்கு தவறான தகவல் அளித்தது குறித்து அவருக்கு எதிராக விசாரணை நடத்த வேண்டும் என நாடாளுமன்ற உறுப்பினர்கள் கோரிக்கை விடுத்ததால் ஏமாற்றம் அடைந்த Boris John இந்த முடிவை எடுத்ததாக கூறப்பட்டது. குறிப்பிட்ட சில எம்.பிக்கள் தமக்கு எதிராக கூறிவரும் அடிப்படையற்ற குற்றச்சசாட்டு மற்றும் நெருக்குதல்களை ஏற்றுக்கொள்ள முடியாது என Boris Johnson தெரிவித்தார்.

 Tags
BORIS JOHNSON

ex-PM

parliament

resigns

UK


வியன்னா விமான நிலையத்தில் தம்பதியரிடையே சண்டை; காதலன் மீது 5000 பவுண்ட்களை விட்டெறிந்த காதலி

வியன்னா அக் 6 – வியன்னா விமான நிலையத்தின் ஓடுதளத்தில் காதலன் மீது 5000 பவுண்ட் பண நோட்டை காதலி ஒருவர் விட்டெறியும் காணொளி பரவலாக பகிரப்பட்டு வருகிறது.

விமானத்தில் பயணம் செய்த அந்த காதல் ஜோடி, தொடக்கத்திலிருந்தே சண்டை போட்டுக் கொண்டிருந்துள்ளனர். இந்நிலையில், மேம்படுத்தப்பட்ட விமான இருக்கைக்கு காதலன் பணம் கொடுக்க மறுத்ததைத் தொடர்ந்து நடுவானில் அவர்களிடையிலான வாக்குவாதம் அதிகரித்துள்ளது.

ஒரு கட்டத்தில், சண்டை சமாளிக்க முடியாத எல்லைக்குச் சென்றுவிட, வேறூ வழியின்றி விமானம் மீண்டும் வியன்னா விமான நிலையத்திற்கே திருப்பப்பட்டது.

பின்னர் அவ்விருவரும் விமானத்திலிருந்து வெளியேற்றப்பட்டனர். ஓடுதளத்தில் நடந்து சென்றுக் கொண்டிருந்த சமயத்திலும் அவர்களிடயே வாக்குவாதம் தீர்ந்தபாடில்லை. அப்போது திடிரென வாக்குவாதத்தின் போது அப்பெண் அந்த ஆடவரின் மீது சுமார் 5000 பவுண்ட் பணத்தை விட்டெறிவது அங்குள்ள பயணிகளை அதிர்ச்சிக்குள்ளாக்கியது.

இவர்களின் இந்த சண்டையால் திருப்பப்பட்ட விமானப் பயணம் இரண்டு மணி நேரத்திற்கு தாமதிக்கப்பட்டது.


கீழே விழுந்த  மோட்டார்  சைக்கிளோட்டி  மீது லோரி மோதி  மரணம்

கோலாலம்பூர், ஜூலை 25 – ஒரு வேனின் பின்னால் மோதிய மோட்டார்சைக்கிளோட்டி ஒருவர் சாலையில் கீழே விழுந்ததைத் தொடர்ந்து பின்னால் வந்த லோரி அவர் மீது ஏறியது. ஸ்ரீ கோம்பாக் Lebuh Utama வில் நேற்று நிகழ்ந்த அந்த விபத்தில் 48 வயதுடைய மோட்டார் சைக்கிளோட்டி விபத்து நிகழ்ந்த இடத்திலேயே மாண்டதாக கோம்பாக் மாவட்ட போலீஸ் தலைவர் Noor Ariffin தெரிவித்தார். Sri Gombak கிலிருந்து Pinggiran Batu Caves சை நோக்கி சென்று கொண்டிருந்த அந்த மோட்டார் சைக்கிளோட்டி இடதுபுறத்தில் நிறுத்தி வைக்கப்பட்டிருந்த Nissan Urvan வேன் மீது மோதிய பின் சாலையின் வலது புறம் விழுந்துள்ளார். அப்போது அவர் மீது லோரிய ஏறியதாகவும் அந்த விபத்துக்குப் பின் லோரி ஓட்டுனர் அங்கிருந்து தலைமறைவாகிவிட்டதாக Noor Arifin தெரிவித்தார். அந்த லோரி மற்றும் அதன் ஓட்டுனரை கண்டறியும் நடவடிக்கையில் தாங்கள் ஈடுபட்டு வருவதாக அவர் கூறினார்.

 Tags
Lelaki tercampak

maut digilis lori


நாட்டின் மிக வயதான யானை, “லோகிமாலா” மரணம்

பகாங், செப் 10 – நாட்டின் மிக வய்தான, லோகிமாலா எனும் யானை நேற்றிரவு பகாங், கோலா கண்டாவில் உள்ள தேசிய யானைகள் பாதுகாப்பு மையத்தில் மரணமுற்றது.

அதற்கு வயது 86 ஆகும்.

1974ஆம் ஆண்டு, லோகிமாலாவுடன் சேர்த்து மேலும் 3 யானைகள் இந்தியாவிலிருந்து நாட்டிற்குக் கொண்டு வரப்பட்டதாக தேசிய வனவிலங்கு மையம் கூறியிருக்கிறது.

“அப்போது 37 வயதாக இருந்த பெண் யானையான லோகிமாலாவுடன் சேர்த்து, கணேஸ், லால் பஹடுல் மற்றும் போல் பஹடுல் எனும் 4 யானைகள் நாட்டிகு கொண்டு வரப்பட்டன. இதுவரை 150க்கும் வன யானைகளை, குறிப்பாக சிலாங்கூரில் உள்ள மெர்பாவ் பெர்டானா, திரெங்கானுவில் உள்ள தாசிக் கென்யீரில் யானைகளை காப்பகத்திற்கு கொண்டு வர லோகிமால உதவியிருக்கிறது” என வனவிலங்குத் துறை தனது இன்ஸ்தாகிரம் பதிவில் குறிப்பிட்டுள்ளது.

முதுமை மற்றும் கண் பார்வை பிரச்சனையால், கடந்த சில ஆண்டுகளாகவே லோகிமாலா சுணக்கம் பெற்றிருந்தது.

உலகின் மிக வயதான யானையாக 2003ஆம் ஆண்டில் மரணமுற்ற லின் வா எனும் யானை உலக கிண்ண சாதனை புத்தகத்தில் இடம்பெற்றுள்ளது குறிப்பிடத்தக்கது.

தற்போது லோகிமாலாவின் வயது அந்த யானையின் சாதனையுடன் ஒப்பிடப்படுகிறது.

 Tags
dies at 86

Lokimala

malaysia

Oldest elephant


நிலவின் மேற்பரப்பு படங்களை அனுப்பிய விக்ரம் லேண்டர்

ஆக 21 – இந்தியாவின் சந்திராயன்-3 இன்னும் இரண்டு நாளில் நிலவில் தரையிறங்கவிருக்கும் நிலையில் அதனுடைய விக்ரம் லேண்டர், நிலவின் மேற்பரப்பு படங்களை இஸ்ரோ நிலையத்திற்கு அனுப்பியுள்ளது.

அது, விக்ரம் லேண்டரின் ஆபத்தை கண்டறிந்து விளக்கும் கேமிராவிலிருந்து எடுக்கப்பட்ட படங்களாகும். விக்ரம் ஆகஸ்டு 23-ஆம் திகதி, அனைத்துலக நேரப்படி 6.04 மணிக்கு தரையிறங்க திட்டமிடப்பட்டுள்ளது.

 Tags
Chandrayaan-3

of Moon's far side

Vikram sends pictures


சூதாட்டத்திற்கு  எதிரான நடவடிக்கை  ரி.ம 500,000 மேல்  பறிமுதல்

கோலாலம்பூர், ஜன 31 – சீன புத்தாண்டு காலத்தின்போது சூதாட்ட நடவடிக்கைக்கு எதிராக போலீசார் மேற்கொண்ட நடவடிக்கையில் 5லட்சம் ரிங்கிட்டுக்கு மேல் பறிமுதல் செய்யப்பட்டதோடு சுமார் ஆயிரம்பேர் கைது செய்யப்பட்டனர். ஜனவரி 15ஆம் தேதி தொடங்கி ஜனவரி 29 ஆம் தேதிவரை மேற்கொள்ளப்பட்ட OP Limau நடவடிக்கையில் அவர்கள் கைது செய்யப்பட்டதாக போலீஸ் படையின் செயலாளர் துணை கமிஷனர் Noorsiah Mohd Saaduddin தெரிவித்தார். அந்த 15 நாள் நடவடிக்கையின்போது 137 இடங்களில் சோதனை நடத்தப்பட்டதாக அவர் கூறினார்.

 Tags
15 day

CNY anti gambling operation

Cops

more than RM 500.000

Seize


பெண்டாங்   எம்.பிக்கு எதிராக  அன்வார்  அவதூறு வழக்கு

கோலாலம்பூர், மார்ச் 3 – தாம் முறையான வகையில் பிரதமராக நியமிக்கப்படவில்லை என Pendang நாடாளுமன்ற உறுப்பினர் Awang Hashim பிப்ரவரி 21 ஆம் தேதி செய்தியாளர் கூட்டத்தில் கூறியிருந்தது அவதூறு அம்சத்தை கொண்டிருப்பதால் அவருக்கு எதிராக அன்வார் இப்ராஹிம் இழப்பீடு கோரி அவதூறு வழக்கை தொடுத்துள்ளார். அதோடு எதிர்க்கட்சி எம்.பிக்களுக்கு எதிராக விருப்பப்படி குற்றச்சாட்டு கொண்டுவருப்படுவதாக Awang Hashim கூறியிருப்பதும் அவதூறு நோக்கத்தை கொண்டிருப்பதாக அன்வார் தமது வழக்கு மனுவில் தெரிவித்துள்ளார். SN Nair & Partners வழக்கறிஞர் நிறுவனத்தின் மூலம் இன்று உயர் நீதிமன்றத்தில் அன்வார் இந்த அவதூறு மனுவை தாக்கல் செய்தார். அவாங்கின் அறிக்கை இணையத்தள பதிவேடு ஒன்றில் வெளியிடப்பட்டுள்ளதோடு மறுநாளன்று TIK TiK காணொளியிலும் இடம் பெற்றுள்ளதையும் அன்வார் சுட்டிக்காட்டியுள்ளார்.

 Tags
Anwar sues Pendang

appointed remark

MP for defamation

over improperly


தந்தையர்களை காலம் முழுவதிலும்  காத்து மகிழ்வோம் – டத்தோஸ்ரீ சரவணன்

கோலாலம்பூர், ஜூன் 18 – இன்றைய தந்தையர் தினத்தில் உலகில் வாழும் அனைத்து தந்தையர்களுக்கும் ம.இ.காவின் தேசிய துணைத் தலைவரும் முன்னாள் மனித வள அமைச்சருமான டத்தோஸ்ரீ எம்.சரவணன் தமது தந்தையர் தின வாழ்த்துக்களை தெரிவித்துக் கொண்டார். தந்தையின் அன்பையும், தியாகத்தையும் ஒரே நாளில் கொண்டாடி தீர்த்துவிட முடியாது . அதனால்தான் இந்த நாளை தந்தைக்காக , தந்தையோடு கொண்டாடுவதோடு ,காலம் முழுவதும் அவர்களை காத்து மகிழ்வோம் என தமது முகநூலில் வெளியிட்ட தந்தையர் தின வாழ்த்துச் செய்தியில் தாப்பா நாடாளுமன்ற உறுப்பினருமான டத்தோஸ்ரீ சரவணன் தெரிவித்துள்ளார்.

 Tags
and enjoy our fathers

Let us keep

throughout time - Datuk Sri Saravanan


சிலாங்கூரில்  பக்காத்தான்  ஹராப்பான்  தே.மு கூட்டணிக்கு மலாய்க்காரர்களின் ஆதரவு உயர்வு

கோலாலம்பூர், ஜூலை 20 – சிலாங்கூரில் பக்காத்தான் ஹராப்பான் – தேசிய முன்னணி கூட்டணிக்கு மலாய்க்காரர்களின் ஆதரவு அதிகரித்துள்ளதாக கருத்துக் கணிப்பு மூலம் தெரியவந்துள்ளது. Darul Ehsan கழகம் மேற்கொண்ட ஆய்வின் மூலம் சிலாங்கூரில் பக்காத்தான் – தேசிய முன்னணி கூட்டணிக்கு ஆதரவு அதிகரித்துள்ளதாக கூறப்பட்டது. கருத்துக் கணிப்பில் பங்கேற்ற 978 பேரில் 47. 6 விழுக்காட்டினர் பக்காத்தான் – தேசிய முன்னணி கூட்டணிக்கு ஆதரவு தெரிவித்துள்ளனர். பெரிக்காத்தான் நேசனல் கூட்டணிக்கு 27.2 விழுக்காட்டினர் மட்டுமே ஆதரவு தெரிவித்துள்ள வேளையில் 14.5 விழுக்காட்டினர் எவருக்கு வாக்களிப்பது என்பதில் இன்னும் முடிவு செய்யாமல் உள்ளனர். மே 12ஆம் தேதி முதல் 15ஆம் தேதிவரை சிலாங்கூரில் 56 இடங்களில் இந்த கருத்து கணிப்பு நடத்தப்பட்டுள்ளது.

 Tags
mengatasi PN

pada PH-BN

Sokongan Melayu Selangor

Tinjauan:


சீனப்பள்ளிகளுக்கு  பிள்ளைகளை  அனுப்பும்  மலாய்க்கார  பெற்றோர்களுக்கு   தேசிய  உணர்வு  குறைவா ?  டாக்டர் மகாதீருக்கு  ராமசாமி கேள்வி

கோலாலம்பூர், மார்ச் 10 – சுதந்திரத்திற்கு முன்பிருந்தே இந்நாட்டில் தாய்மொழிப் பள்ளிகள் செயல்படுகின்றன. தாய்மொழிப் பள்ளிகளுக்கு தங்களது பிள்ளைகளை இந்தியர்களும் சீனர்களும் அனுப்புவதால் அவர்களுக்கு தேசிய உணர்வு இல்லை என்ற தோற்றத்தில் டாக்டர் மகாதீர் கேள்வி எழுப்புவது ஏற்புடையதாக இல்லையென பினாங்கு துணை முதலைமைச்சர் டாக்டர் ராமசாமி தெரிவித்துள்ளார்.

இன பாகுபாட்டினால்தான் மலாய்க்காரர் அல்லாத பெற்றோர்கள் தங்களது பிள்ளைகளை தாய்மொழிப் பள்ளிகளுக்கு அனுப்புகின்றனர். இந்த பெற்றோர்கள் தங்களது பிள்ளைகளை தேசிய பள்ளிக்கு அனுப்பாமல் ஏன் தாய்மொழிப் பள்ளிகளுக்கு அனுப்புகின்றனர் என்பதை டாக்டர் மகாதீர் ஆராய வேண்டும் என ராமசாமி கேட்டுக்கொண்டார்.

தேசிய பள்ளிகளில் கடந்த சில ஆண்டுகளாக கல்வித் தரம் குறைந்து வருகிறது. மலாய்க்கார பெற்றோர்களில்கூட 20 விழுக்காட்டினர் தங்களது பிள்ளைகளை சீனப் பள்ளிக்கு அனுப்புகின்றனர்.

அப்படியானால் அவர்கள் தேசிய உணர்வு குறைந்தவர்களாக இருக்கின்றனரா என்றும் தமது முகநூலில் வெளியிட்ட அறிக்கையில் ராமசாமி வினவினார். எல்லாவற்றுக்கும் மேலாக கல்வி முறை செயல்பாட்டின் முன்னேற்றத்தில் அரசாங்கம் தீவிர கவனம் செலுத்தவில்லை என்று கூறினால் டாக்டர் மகாதீர் அதனை ஒப்புக்கொள்ள மாட்டார். அவர் மலாய்க்கார்கள் அல்லாதாரைத்தான் தொடர்ந்து குறைகூறி வந்தாரே தவிர கல்வி முறையை மேம்படுத்துவதில் கவனம செலுத்தவில்லை என்றும் ராமசாமி தெரிவித்தார்.

 Tags
Mahathir 's

PROF RAMASAMY

rebut

response to


அடுக்குமாடி குடியிருப்பின் ‘பால்கனியில்’ பட்டாசு வெடித்த நபர் ; அடையாளம் காணப்பட்டு வருகிறார்

பேராக், ஈப்போ, மேருவிலுள்ள அடுக்குமாடி குடியிருப்பின் ‘பால்கனியில்’ பட்டாசு வெடிக்கப்பட்ட காணொளி வைரலானதை அடுத்து, அதில் சம்பந்தப்பட்ட ஆடவனை போலீசார் அடையாளம் கண்டு வருகின்றனர்.

கடந்த செவ்வாய்கிழமை, ‘Megatz’ என்பவரின் ட்விட்டரில் அந்த காணொளி பதிவேற்றம் செய்யப்பட்டதை அடுத்து, அவ்விவகாரம் அம்பலமானதாக, ஈப்போ மாவட்ட போலொஸ் தலைவர் அசிஸ்டன் கமிஸ்னர் யாஹாயா ஹசான் தெரிவித்தார்.

அச்சம்பவம் தொடர்பில், போலீஸ் புகார் ஒன்றை பெற்றுள்ளதையும் அவர் உறுதிப்படுத்தினார்.

சமூக ஊடகங்களில் வைரலாகி இருக்கும் அந்த 25 நிமிட காணொளியில், ஆடவன் ஒருவன் அடுக்குமாடி குடியிப்பு ஒன்றின் பால்கனியில் சில முறை பட்டாசுகளை வெடிக்கும் காட்சிகள் இடம்பெற்றன.

 Tags
is being identified

Man bursts firecrackers

on apartment 'balcony


பினாங்கில்  தாழ்வான  பகுதிகளில்  தீடிர் வெள்ளம்

ஜோர்ஜ் டவுன், ஜூன் 14 – இன்று காலையில் பெய்த கடுமையான மழையைத் தொடர்ந்து பினாங்கில் தாழ்வான பகுதிகளில் திடீர் வெள்ளம் ஏற்பட்டது. ஜாலான் பி.ரம்லி, ஜாலான் அன்சன் ஆகிய சாலைகளும் திடீர் வெள்ளத்தினால் பாதிக்ககப்பட்டன. பாலேக் பூலாவ்வில் மூங்கில் மரங்கள் பெரிய அளவில் சாய்ந்தன. இன்று காலை மணி 9.45 மணியளவில் மழை குறைந்த போதிலும் பினாங்கு பாலத்திற்கு செல்லும் பிராதான சாலை, துன் டாக்டர் லிம் சொங் இயூ நெடுஞ்சாலை மற்றும் ஜாலான் மஸ்ஜிட் நெகிரி ஆகிய இடங்களிலும் கடுமையான போக்குவரத்து நெரிச்சல் ஏற்பட்டது. பல இடங்களில் திடீர் வெள்ளம் ஏற்பட்ட பின்னர் நீர் மட்டம் குறைந்ததாக சுற்றுப்புறம் மற்றும் சமூக நலத்துறைக்கான ஆட்சிக் குழு உறுப்பினர் Phee Boon Poh தெரிவித்தார்.

 Tags
Flash floods

hit low

in penang

lying areas


பாஸ்-சின் அணிவகுப்பை குறை கூறுபவர்கள்  இஸ்லாமுக்கு எதிராக பயத்தை தூண்டுகிறார்கள் ; ஹாடி

கோலாலம்பூர், பிப் 23 – மாதிரி ஆயுதங்களை ஏந்திக் கொண்டு, ராணுவ பாணியில் நடத்தப்பட்ட அணிவகுப்பை குறை கூறியிருப்பவர்கள் , Islamofobia எனப்படும் இஸ்லாமுக்கு எதிராக பயத்தை மூட்ட முயற்சித்திருக்கிறார்கள் என PAS கட்சியின் தலைவர் Tan Sri Abdul Hadi Awang கூறினார்.

முஸ்லீம்கள், கட்டையிலான வாலை எடுத்துச் செல்வதைக் கண்டு அவர்கள் பயம் கொள்கின்றனர் . ஆனால் முஸ்லீம்களின் விரோதிகள் அழிவை ஏற்படுத்தும் அணுவாயுதங்களைப் பயன்படுத்துவதைக் கண்டு ஏதும் சொல்லாமல் இருக்கின்றனர்.

எனவே, தங்களின் அணிவகுப்பை குறை கூறி, இஸ்லாமுக்கு எதிராக பய உணர்வையே சம்பந்தப்பட்ட தரப்பினர் ஏற்படுத்த முயற்சித்திருப்பதாக Hadi கூறினார்.

 Tags
Criticisms against

Hadi

of islamophobia

PAS Parade smack


6 மாநிலங்களுக்கான சட்டமன்ற தேர்தல் ; புதன்கிழமை சிறப்பு கூட்டம் – தேர்தல் ஆணையம்

கோலாலம்பூர், ஜூலை 3 – சட்டமன்ற தேர்தலுக்கு வழிவிடும் வகையில், சிலாங்கூர், பினாங்கு, நெகிரி செம்பிலான், கெடா, கிளந்தான், திரங்கானு ஆகிய 6 மாநிலங்களின் சட்டமன்றங்கள் கலைக்கப்பட்டது தொடர்பான அதிகாரப்பூர்வ அறிவிப்பை, சம்பந்தப்பட்ட மாநிலங்களின் சட்டமன்ற தலைவர்களிடம் இருந்து தேர்தல் ஆணையம் பெற்றுள்ளது.

அதனை தொடர்ந்து, எதிர்வரும் புதன்கிழமை, தேர்தல் ஆணையம் சிறப்புக் கூட்டம் ஒன்றை நடத்துமென, அதன் செயலாளர் டத்தோ இக்மால்ருடின் இஷாக் தெரிவித்துள்ளார்.

தேர்தல் ஆணையத் தலைவர் டான் ஸ்ரீ அப்துல் கானி சாலே அந்த சிறப்புக் கூட்டத்திற்கு தலைமையேற்கவிருக்கின்றார்.

சட்டமன்ற தேர்தலுக்கான தேதி, வேட்பாளர் நியமன நாள், முன்கூட்டியே வாக்களிப்பு, வாக்காளர் பதிவேடு உட்பட சட்டமன்ற தேர்தல் தொடர்பான இதர ஏற்பாடுகள் குறித்து அந்த கூட்டத்தில் முக்கியமாக விவாதிக்கப்படுமென, இக்மால்ருடின் கூறியுள்ளார்.

அந்த சிறப்பு கூட்டத்தை தொடர்ந்து, செய்தியாளர் சந்திப்பு ஒன்றையும் தேர்தல் ஆணையம் ஏற்பாடு செய்துள்ளது.

 Tags
ke -14

Pembubaran dewan

undangan


குவந்தான் வாகன சேவை மையத்தில் ஆடை கட்டுப்பாட்டு விதிமுறை ; மன்னிப்புக் கோரியது பெரோடுவா

குவாந்தான், ஆகஸ்ட்டு 10 – பெரோடுவா வாகன சேவை மையத்தில், சில நாட்களுக்கு முன் பார்வைக்கு வைக்கப்பட்டிருந்த, ஆடை கட்டுப்பாட்டு விதிமுறைகள் மீதான அறிவிப்பு பலகை குறித்து, தேசிய கார் தயாரிப்பு நிறுவனமான பெரோடுவா விசாரணையை தொடங்கியுள்ளது.

அந்த அறிவிப்பு பலகை உடனடியாக அகற்றப்பட்ட வேளை ; அதனால், வாடிக்கையாளர்கள் பாதிக்கப்பட்டிருந்தால், பெரோடுவா மன்னிப்புக் கேட்டுக் கொள்வதாக, Perodua Sales நிறுவனத்தின், நடவடிக்கை தலைமை அதிகாரி JH ரோஸ்மான் ஜாபார் தெரிவித்தார்.

குவந்தான் சேவை மையத்தில் காட்சிக்கு வைக்கப்பட்ட ஆடை கட்டுப்பாடு தொடர்பான அறிவிப்பு சிக்கலை ஏற்படுத்தியுள்ளது என்பது தமது தரப்பு அறியுமென ரோஸ்மான் சொன்னார்.

அந்த அறிவிப்பு, பெரோடுவா அதிகாரப்பூர்வ வழிகாட்டியை ஒத்திருக்கவில்லை. அதுபோன்ற சம்பவம் மீண்டும் நிகழாமல் இருப்பது உறுதிச் செய்யப்படும் எனவும் ரோஸ்மான் குறிப்பிட்டுள்ளார்.

குவந்தான் சேவை மையத்தில் வைக்கப்பட்டிருந்த ஆடை காட்டுப்பாட்டு அறிவிப்பை வாடிக்கையாளர் ஒருவர் சமூக ஊடகத்தில் பதிவேற்றம் செய்ததை தொடர்ந்து, அது வைரலானது.

குறிப்பாக, அந்த சேவை மையத்திற்கு செல்லும் வாடிக்கையாளர்கள், அரசாங்க அலுவலகங்களுக்கு செல்வதை போல உடை அணிந்திருக்க வேண்டுமென அந்த அறிவிப்பில் குறிப்பிடப்பட்டிருந்தது சர்ச்சையானது.

அந்த பதிவை பகிர்ந்த மசீச அரசியல்வாதி ஒருவர், “இதனை நாடு முழுவதும் பெரோடுவா அமல்படுத்தியுள்ளதா? அல்லது குவந்தான் கிளை மட்டும் புத்திசாலித்தனமாக நடந்து கொள்ள முயற்சிக்கிறதா? என கேள்வி எழுப்பி இருந்தார் என்பது குறிப்பிடத்தக்கது.

 Tags
begins probe

dress code 'flaws'

Perodua apologises over Kuantan service centre


ஒருதலைப்பட்ச மதமாற்றம் ; லோ சிவ் ஹாங்கின் கணவனுக்கு 20 ஆயிரம் ரிங்கிட் அபராதம்

கோலாலம்பூர், ஏப் 5 – அனுமதியின்றி பிள்ளைகளை அழைத்துச் சென்று, ஒருதலைப்பட்சமாக அவர்களை மதம் மாற்றிய லோ சிவ் ஹாங்கின் முன்னாள் கணவரான முஹமட் நாகேஸ்வரன் முனியாண்டிக்கு எதிராக, கோலாலம்பூர் உயர் நீதிமன்றம் இன்று 20 ஆயிரம் ரிங்கிட் அபராதம் விதித்தது.

லோவிற்கு வழங்கப்பட்ட, பிள்ளைகளை பராமரிக்கும் உத்தரவை மீறி, நீதிமன்றத்தை அவமதிக்கும் வகையில் நடந்து கொண்டதற்காக, அவருக்கு அந்த அபராதம் விதிக்கப்பட்டது.

இன்று தொடங்கி 14 நாட்களுக்குள் அந்த அபராதத்தை செலுத்த தவறினால், முஹமட் நாகேஸ்வரன் முனியாண்டி, 14 நாட்களுக்கு சிறைத் தண்டனையை அனுப்பவிக்க வேண்டும்மெனவும் நீதிபதி உத்தரவிட்டார்.

2019-ஆம் ஆண்டு, ஜூலை மாதம், லோவின் பராமரிப்பில் இருந்த மூன்று பிள்ளைகளை, அவரது அனுமதி இன்றி அழைத்துச் சென்று ஒரு தலைப்பட்சமாக மதம்மாற்றியதாக முஹமட் நாகேஸ்வரன் முனியாண்டிக்கு எதிராக குற்றம்சாட்டப்பட்டிருந்தது.

 Tags
Court fines

ex-husband of

for contempt of court

in unilateral conversion case

single mom


இளைஞர்களுக்கு பயன் அளிக்கும்  Rahmah  காப்புறு திட்டம் – அரசு ஆராய்கிறது\

ஷா அலாம், பிப் 20 – இளைஞர் சமூதாயத்திற்கு 50 ரிங்கிட்டில் Takaful பாதுகாப்பு மற்றும் காப்புறுதி திட்டத்தை அறிமுப்படுத்துவதை பரிசீலிப்பது குறித்து அரசாங்கம் ஆராயவிருக்கிறது. இளைஞர் சமூதாயத்திற்கு கூடுதல் பாதுகாப்பு மற்றும் சமூக நல வசதிகளை வழங்கம் நோக்கத்தில் இந்திட்டம் இருப்பதை அரசாங்கம் உறுதிப்படுத்தும் என உள்நாட்டு வாணிக மற்றும் வாழ்க்கை செலவீன அமைச்சர் டத்தோஸ்ரீ Salahuddin Ayub தெரிவித்தார்.

வங்கி மற்றும் காப்புறுதி துறையிலும் Rahmah சலுகைகளை விரிவுபடுத்தும் நோக்கத்தையும் அரசாங்கம் கொண்டிருப்பதாக அவர் கூறினார். இந்த நாடாளுமன்றக் கூட்டம் முடிவடைந்தவுடன் இளைஞர் சமூதாயம் பயனடைவதற்கான காப்புறு திட்டத்தை எப்படி அறிமுகப்படுத்துவது என்பது குறித்து காப்புறு மற்றும் வங்கித்துறையுடன் சந்திப்பு நடத்தவிருப்பதாகவும்

Salahuddin தெரிவித்தார்.

 Tags
government

investigating

Rahmah's insurance


கோடி கோடியாக   பணத்தை கையாடிய நபர்களை   மன்னிக்கும்  அதிகாரம்  எனக்கு கிடையாது  – அன்வார்

கோலாலம்பூர், மார்ச் 8 – சிறையில் தடுத்து வைக்கப்பட்டிருந்தபோது தமக்கு பாதி மரணத்தை ஏற்படுத்தும் அளவிற்கு தாக்கிய தனிப்பட்ட நபரைக்கூட பொறுத்துக்கொண்டு மன்னித்துவிட்டேன். ஆனால் கோடி கோடியாக பணத்தை கையாடிவர்களை மன்னிக்கும் அதிகாரம் தம்மிடம் இல்லையென பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார்.

நாட்டின் வருமானத்தை அபகரித்தைவர்களை மன்னிப்பதற்கு தமது அதிகாரத்தை பயன்படுத்தப் போவதில்லை என்றும் அவர் கூறினார். கடந்த காலத்தின் அனைத்து தவறுகளை எல்லாம் தோண்டி எடுத்து அவற்றை அம்பலப்படுத்த நான் விரும்வில்லை. ஆனால் அரசாங்கத்திற்கு சொந்தமான பணத்தை கையாடியவர்கள் அவற்றை திரும்ப ஒப்படைக்க வேண்டும் என விரும்புவதாக விஸ்மா புத்ராவில் மலேசிய அரசதந்திர பேராளர் அலுவலகத்தின் தலைவர்களுடன் நடைபெற்ற கலந்துரையாடலில் பேசியபோது அன்வார் வலியுறுத்தினார் .

 Tags
anwar

Beaten Half to death

I forgive

I have no power

Steal money


கெந்திங்கிற்கு  சென்ற கார்  விபத்தில் சிக்கியது   ஒருவர் மரணம்  நால்வர் காயம்

சிங்கப்பூர் , மே 8 – கெந்திங் மலைக்கு சென்று கொண்டிருந்த வேளையில் வடக்கு – தெற்கு நெடுஞ்சாலையில் தங்களது Toyota SUV வாகனம் விபத்துக்குள்ளானதில் சிங்கப்பூரைச் சேர்ந்த நால்வர் காயம் அடைந்த வேளையில் 41 வயதுடைய மலேசியர் ஒருவர் மரணம் அடைந்தார். அந்த விபத்தில் சம்பந்தப்பட்ட இரண்டு கார்களும் தலைகீழாக கவிழ்ந்தன. அந்த இரண்டு கார்களும் ஜோகூரிலிருந்து மலாக்காவுக்கு வந்துகொண்டிருந்தபோது Toyota SUV வாகனம் சாலைத் தடத்தின் இடது புறத்திலிருந்து வலது புறம் சென்றபோது Mitsubishi Lancer ருடன் மோதியதாக அலோர்காஜா மாவட்ட போலீஸ் தலைவர் Arshad Abu தெரிவித்தார்.

 Tags
crash on North -South Expressway

four singaporeans

heading for Genting Highlands

injured after their car


லேண்டர் தரையிறங்கிய 6 மணி நேரத்திற்குப் பிறகு நிலவின் தரையை தொட்டது  பிராக்யான் ரோவர்

புதுடில்லி, ஆக 24 – நிலவின் தென்துருவத்தை தொட்ட முதல் நாடு என்ற சாதனையைப் படைத்த இந்தியாவுக்கு அமெரிக்க, ரஷ்யா உட்பட உலக நாடுகள் இந்தியாவை தொடரந்து பாராட்டி வருகின்றன.

நிலவில் தரையிறங்கிய நாடுகளின் பட்டியலில் இப்போது நான்காவதாக இந்தியாவும் சேர்ந்து கொண்டுள்ளது .

மிகக்குறைந்த செலவில் வெற்றிகரமாக நிலவுப் பயணத்தை செய்து சாதனை நிகழ்தியிருக்கின்ற இந்தியாவை உலகமே தற்போது திரும்பி பார்க்கிறது.

சந்திரயான் -3 விண்கலத்தின் விக்ரம் லேண்டர் நிலாவில் வெற்றிகரமாக தரையிறங்கிய 6 மணி நேரத்திற்குப் பின் நிலவின் தரையை பிரக்யான் ரோவர் தொட்டது.

இஸ்ரோ விஞ்ஞானிகளின் சீரிய பணியினால் லேண்டரின் வயிற்றுப் பகுதியிலிருந்த ரோவர் சில மணி நேரங்களில் வெளியேறியது. இது விஞ்ஞானிகளுக்கு இரட்டிப்பு மகிழ்ச்சியை ஏற்படுத்தியது. 14 நாட்களுக்கு ரோவர் நிலவின் தரைப்பகுதியில் பல்வேறு ஆய்வுகளை மேற்கொள்ளும் என விஞ்ஞானிகள் தெரிவித்தனர்.

லேண்டர் தரையிறங்கியபோது , நிலவில் புழுதி படலம் ஏற்பட்டது. அது அடங்கிய பின்னர் லேண்டரில் இருந்து ரோவர் வெளிவந்து தனது ஆய்வுப் பணியை தொடங்கியுள்ளது. நிலவில் பல்வேறு தகவல்களை துல்லியமாக அறிந்துகொள்வதற்கு ரோவரின் ஆய்வுப் பணி அமையவிருக்கிறது.

சந்திரயான் – விண்கலத்தின் மொத்த எடையில் 26 கிலோ மட்டுமே எடையுள்ள சிறிய ரோவர் மேற்கொள்ளும் ஆய்வுப் பணிகளின் மூலம் மனுக்குலத்திற்கு பல அரிய தகவல்களை கொடுக்கப்போகிறது.

 Tags
Chandrayaan-3

Pragyan Rover begin exit

procee from ladnder as dust settle on moon


கடுமையான மழையால் இமாச்சல பிரதேசத்தில் சரிந்து விழும் கட்டிடங்கள்; பதபதைக்கும் காணொளி

ஆக 25 – இந்தியா, இமாச்சல பிரதேசத்தில் பெய்து வரும் மிகக் கடுமையான மழையால் ஏற்பட்ட நிலச்சரிவில் குள்ளு மாவட்டத்தில் உள்ள கட்டிடங்கள் சீட்டுக் கட்டுகள் போல் சரிந்து விழுந்த காணொளி காட்சிகள் பார்ப்போரை பதபதைக்க வைத்துள்ளது.

நல்ல வேளையாக அங்கு குடியிருப்போர் சில தினக்களுக்கு முன்னமே வெளியேற்றப்பட்டதால் உயிருடற்சேதம் தவிர்க்கப்பட்டது.

இருப்பினும் சாலைகள் துண்டிக்கப்பட்டதால் நூற்றுக்கணக்கான பயணிகள் அங்கிருந்து வெளியேற முடியாமல் சிக்கி தவித்து வருகின்றனர்.

 Tags
Buildings collapse in Kullu

Himachal Pradesh rains:

Hundred


5  ரிங்கிட் சிம் கார்ட் ; 31, 092  பேர் வாங்கியுள்ளனர்- பாமி பட்சில்

கோலாலம்பூர், மார்ச் 29 – கடந்த பிப்ரவரியில் அறிமுகப்படுத்தப்பட்ட ‘Unity’ முன்கட்டண கைபேசி இணையத் திட்டத்தின் கீழ், மாதத்திற்கு 5 ரிங்கிட் விலையில் விற்கப்படும் Sim கார்டினை இதுவரை, 31, 092 பேர் வாங்கியுள்ளனர்.

தொடர்பு இலக்கவியல் அமைச்சர் ஃபாமி பட்சில் ( Fahmi Fadzil ) இதனைத் தெரிவித்தார்.

மலேசியர்களிடையே , இலக்கவியல் இடைவெளியைக் குறைப்பதற்காக, அரசாங்கம் அறிமுகப்படுத்திய இந்த குறைந்த விலையிலான இணையச் சேவையை, Celcom, Digi, Maxis, UMobile, Telekom Malaysia, YTL Communication ஆகிய ஐந்து தொலைத் தொடர்பு நிறுவனங்கள் வழங்குகின்றன.

 Tags
31092 people

Fahmi

have purchased

RM5 per month

SIM card


இந்தியர் விவாகரங்களை கவனிக்கும் சிறப்பு அதிகாரியாக நியமிக்கப்பட்ட ரமேஷ் ராவ் காலமானார்

கோலாலம்பூர் ,ஜன 14 – துணைப் பிரதமர் டத்தோ ஶ்ரீ அகமட் ஸாஹிட் ஹமிடியின் சிறப்பு அதிகாரி ரமேஷ் ராவ் காலமானார். திடீரென ஏற்பட்ட மாரடைப்பினால் அவர் மருத்துவமனையில் சேர்க்கப்பட்டு சிகிச்சை பலனளிக்காத நிலையில் உயிரிழந்தார். அண்மையில் அகமட் ஸாஹிட் ஹமிடியின் இந்தியர் விவாகரங்களை கவனிக்கும்  சிறப்பு அதிகாரியாக ரமேஷ் ராவ் நியமிக்கப்பட்டார் என்பது குறிப்பிடத்தக்கது.

 Tags
cardiac arrest

due

passed away

Ramesh Rao


சிலாங்கூர் அரசு  பறிபோனால்  ஒற்றுமை அரசுக்கு  பாதிப்பு  மந்திரிபுசார்  அமிருடின் ஷாரி  கோடி காட்டினார்

கோலாலம்பூர், மார்ச் 24 – இவ்வாண்டு நடைபெறும் மாநில தேர்தலில் சிலாங்கூர் அரசு பக்காத்தான் ஹராப்பானிடமிருந்து பறிபோனால் கூட்டரசு நிலையில் ஒற்றுமை அரசாங்கத்திற்கு பெரும் பாதிப்பை ஏற்படுத்திவிடும் என சிலாங்கூர் மந்திரிபுசார் டத்தோஸ்ரீ Amirudin Shari கோடி காட்டினார். எனவே தேசிய முன்னணியும் பக்காத்தான் ஹராப்பானும் மாநில மற்றும் கூட்டரசு அரசாங்கத்தின் நிலைத்தன்மையை பாதுகாப்பதற்காக கடுமையாக பாடுபடும் என சிலாங்கூர் பக்காத்தான் ஹராப்பான் தலைவருமான அமிருடின் தெரிவித்தார்.

பி.கே.ஆர் தலைமையிலான சிலாங்கூர் அரசாங்கம் கடந்த வாரம் தேசிய முன்னணி சட்டமன்ற உறுப்பினர்களை அரசாங்க ஆதரவாளர்களாக ஏற்றுக்கொண்டது. சிலாங்கூர் வாக்காளர்கள் தொடர்ந்து பிரதமர் டத்தோஸ்ரீ அன்வார் தலைமையிலான பக்காத்தான் ஹராப்பானுக்கு ஆதரவு வழங்குவார்கள் என ஸ்டிரெய்ட் டைம்ஸ்ஸிற்கு வழங்கிய பேட்டியில் அவர் தெரிவித்துள்ளார்.

 Tags
afford to fail’ in

Pakatan ‘can’t

Says MB

state poll

upcoming Selangor


தகராறுக்குப் பின் ஆடவர்  சுட்டுக்கொலை போலீஸ் தீவிர விசாரணை

ஜோகூர் பாரு, மார்ச் 23 – ஜோகூர் பாருவில் Taman Melodies குடியிருப்பு பகுதியிலுள்ள ஒரு கடையின் முன் 30 வயதுடைய ஆடவர் ஒருவர் சுட்டுக்கொல்லப்பட்டது தொடர்பில் பல கோணங்களில் விசாரணை மேற்கொள்ளப்பட்டு வருவதாக ஜோகூர் போலீஸ் தலைவர் டத்தோ Kamarul Zaman Mamat தெரிவித்திருக்கிறார். இந்த படுகொலையில் சம்பந்தப்பட்ட சந்தேகப் பேர்வழியை அடையாளம் காணும் நடவடிக்கையில் போலீஸ் ஈடுபட்டிருப்பதாகவும் அவர் கூறினார். அந்த சம்பவத்திற்கு முன்னதாக சுமார் 20 பேர் தகராறில் ஈடுபட்டதாக தெரிய வருவதால் குண்டர் கும்பல் தொடர்பு குறித்தும் விசாரணை மேற்கொள்ளப்பட்டு வருவதாக Kamarul Zaman தெரிவித்தார்.

 Tags
at Johor

convenience store

Man shot

to death


லீமா கண்காட்சியில்  பங்கேற்பீர்   இந்திய  விமானப் படை தளபதிக்கு  மலேசியா  அழைப்பு

புதுடில்லி, பிப் 14 – இவ்வாண்டு லங்காவியில் நடைபெறும் அனைத்துலக வான் மற்றும் கப்பல் கண்காட்சியில் கலந்துகொள்ளும்படி இந்திய விமானப் படைத் தளபதிக்கு மலேசியா அழைப்பு விடுத்துள்ளது. பெங்களூரில் Aero India விமான சாகச நிகழவில் இந்திய விமானப் படைத் தளபதி மார்ஷல் வி.ஆர் Chaudhari யை சந்தித்தபோது மலேசிய விமானப் படையின் தளபதி ஜெனரல் Tan Sri Mohd Asghar Khan இந்த அழைப்பு விடுத்தார். அதோடு அரச மலேசிய விமானப் படைத்தளத்திற்கு பார்வையிட வரும்படியும் மார்ஷல் Chaudhari யை அவர் கேட்டுக்கொண்டதாக மலேசிய தூதரகத்தின் அதிகாரி ஒருவர் தெரிவித்தார். மலேசியாவில் Su -30 போர்க் விமானங்களை பராமரிப்பது தொடர்பாகவும் அந்த இரண்டு ராணுவத் தலைவர்களும் நேற்று விவாதித்தனர்.

 Tags
Army Commander

Malaysia invited the


70 பேர் அடங்கிய SMART குழுவினர் துருக்கியே புறப்பட்டனர்

செப்பாங், பிப் 7 – மிக மோசமான நிலநடுக்கப் பேரிடரைச் சந்தித்திருக்கும் Turkiye – விற்கு மலேசியா SMART – தேடி மீட்கும் பணிக் குழுவினரை அனுப்பி வைத்திருக்கின்றது.

அக்குழுவினர் நேற்றிரவு கோலாலம்பூர் அனைத்துலக விமான நிலையத்திலிருந்து புறப்பட்டனர்.

அக்குழுவில், மருத்துவ பிரிவையும், தீயணைப்பு மீட்பு படையைச் சேர்ந்த K9 மோப்ப பிரிவையும் ஆபத்தான் ரசாயனப் பொருள் பிரிவையும் சேர்ந்த மொத்தம் 70 பேர் இடம்பெற்றுள்ளனர்.

அக்குழுவினர் ஏற்கனவே Turkiye -வில் 1999-இல் நிகழ்ந்த நிலநடுக்கத்தில் , தேடி மீட்கும் பணியில் ஈடுபட்ட அனுபத்தைப் பெற்றிருப்பதாக , அக்குழுவினரை அனுப்பி வைத்த வெளியுறவு அமைச்சர் Datuk Seri Dr. Zambry Abdul Kadir தெரிவித்தார்

 Tags
70 SMART

left for Turkiye

members


சிகாம்புட் ரயில் நிலையத்தில்  ஆடவர்  தாக்கப்படும்  காணொளி  போலியானதாகும்  – போலீஸ் விளக்கம்

கோலாலம்பூர், மே 7 – சிகாம்புட் ரயில் நிலையத்தில் ஏ.டிஎம் இயந்திரத்தில் பணத்தை மீட்ட ஆடவரை அறுவர் கொண்ட கும்பல் தாக்கி கொள்ளையிடும் காட்சியைக் கொண்ட காணொளி சமூக வலைத்தளங்களில் பதிவேற்றும் செய்யப்பட்டுள்ளது. இது போலியான காணொளி என்பதோடு பிரேசிலில் நடைபெற்ற சம்பவத்தைக் கொண்ட அந்த காணொளியை பகிர வேண்டாம் என்றும் பொதுமக்களை போலீசார் கேட்டுக்கொண்டனர். இதனிடையே அந்த வீடியோ போலியானது என்பதால் அதனை பதிவேற்றம் செய்வோர் மீது நடவடிக்கை எடுக்கப்படும் என மலேசியன் ரயில்வேயும் தனது முகநூலில் எச்சரித்துள்ளது.

 Tags
its fake- viral video

of violent attack at

segambut station


பொது – தனியார் துறைகளில்  ஊழல் அற்ற சுற்றுச் சூழல்  உருவாக வேண்டும் ; வி. சிவக்குமார்

புத்ராஜெயா, பிப் 7 – பொது – தனியார் துறைகளில் ஊழல் அற்ற சுற்றுச் சூழலை உருவாக்க, நாட்டில் ஊழலை துடைத்தொழிக்கும் முயற்சிகள் அதிகரிக்கப்பட வேண்டுமென, மனிதவள அமைச்சர் வி. சிவக்குமார் கூறியுள்ளார்.

இவ்வேளையில், அரசாங்க சேவை தரத்தை மக்கள் அணுக்கமாக கண்காணித்து வரும் நிலையில், ஊழலைத் துடைத்தொழிக்கும் முயற்சிகளில் அரசாங்கம் அதிகம் கவனம் செலுத்தி வருவதாகவும் அவர் கூறினார்.

கடந்தாண்டு CPI எனப்படும் ஊழல் கண்ணோட்ட குறியீட்டில், 180 நாடுகளின் வரிசையில் மலேசியா 61-வது இடத்தில் இருந்து 62-வது இடத்திற்கு உயர்ந்தது.

இதனிடையே, Transparency International அமைப்பு வெளியிட்ட குறியீட்டில், கடந்தாண்டு மலேசியா 48 புள்ளிகளில் இருந்து 47 புள்ளிகளுக்கு குறைந்ததாக வி. சிவக்குமார் கூறினார்.

புத்ராஜெயாவில் , HRD Corp மனதவள மேம்பாட்டு கழகத்தின் ஊழலை துடைத்தொழிக்கும் முயற்சிகள் அடங்கிய திட்டத்தை தொடக்கி வைத்து உரையாற்றும் போது அமைச்சர் இதனைக் குறிப்பிட்டார்.

முன்னதாக, தமதுரையில், நிர்வாகம், கொள்முதல், அமலாக்கம் ஆகிய பிரிவுகளில் ஊழல், அதிகார முறைகேடு, மோசடி ஆகியவற்றைக் களைய HRD Corp மேற்கொண்டிருக்கும் முயற்சிகளை வி. சிவக்குமார் பாராட்டினார்.

 Tags
Create graft-free

environment in public

private sectors

Sivakumar


தாமும் இதர  மாணவர்களும் பசியில்  அவதிப்பட்டதாக  மாணவர்    கூறும் காணொளி  வைரல்

கோலாலம்பூர், மே 2 – பல்கலைக்கழகத்தில் உணவு மையம் மூடப்பட்டதால் தாமும் இதர மாணவர்களும் 24 மணி நேரம் சாப்பிடுவதற்கு எதுவும் கிடைக்காமல் பட்டினியில் அவதிப்பட்டதாக மாணவர் ஒருவர் வேதனையுடன் கூறும் காணொளி ஒன்று சமூக வலைத்தளத்தில் வைரலானது நெட்டிசன்களிடையே அனுதாபத்தை ஏற்படுத்தியுள்ளது. அனைத்து மாணவர்களும் வெளியே சென்று உணவு வாங்குவதற்கு வாடகை காரில் செல்வதற்கான வசதியை பெற்றிருப்பதில்லை. கிரேப் அல்லது Food Pand உணவு விநியோகிப்பாரின் சேவையில் உணவு ஆர்டர் செய்வதற்கும் பணம் தேவை . எனவே பல்கலைக்கழகங்கள் விடுமுறை நாட்களில் மாணவர்களுக்கு உணவு மையங்களை திறக்க வேண்டும் என நெட்டிசன்கள் தெரிவித்துள்ளனர். இன்னும் சிலர் விடுமுறை காலங்களில் மாணவர்கள் சுயமாக விவேகத்துடன் செயல்பட வேண்டும் என ஆலோசனை தெரிவித்தனர்.

 Tags
emotional Video

students

university


அமெரிக்காவின்  முன்னாள் அதிபர்  டோனல்ட் டிரம்ப் கைது ; ஆபாச நடிகைக்கு  பணம் வழங்கிய  குற்றங்களை  மறுத்தார்

நியூயார்க் , ஏப் 5 -ஆபாசப் பட நடிகைக்கு பணம் கொடுத்த வழக்கில் சரணடைவதற்காக அமெரிக்க முன்னாள் அதிபர் Donald Trump New york – க்கில் உள்ள Manhatten நீதிமன்றத்திற்கு வந்தபோது கைதுசெய்யப்பட்டார்.தமது ஆதாரவாளர்களை பார்த்து கையசைத்த பின் ரகசிய வழியாக அவர் நீதிமன்றத்திற்குள் சென்றார்.

ஆபாச பட நடிகைக்கு பணம் கொடுத்ததாக Donald Trump – பிற்கு எதிராக 34 குற்றச்சாட்டுக்கள் வாசிக்கப்பட்டன.அனைத்து குற்றச்சாட்டுக்களையும் அவர் மறுத்த நிலையில் அவரிடம் கைரேகை பதிவு செய்யப்பட்டது.நீதிமன்றத்தில் அவர் கைது செய்யப்பட்டது பெரும் பரபரப்பை ஏற்படுத்திய நிலையில், அதன் பின் எந்தவொரு நிபந்தனையும் இன்றி அவர் விடுதலை செய்யப்பட்டார்.

 Tags
Defiant Trump

pleads not guilty

to 34 felony counts


மலாக்கா  ஹோட்டலில் வேலை செய்த 13 அந்நிய  தொழிலாளர்கள் கைது

மலாக்கா, மே 18- மலாக்காவில் பிரபலமான ஹோட்டல் ஒன்றில் அதிரடி சோதனை நடத்திய குடிநுழைவு அதிகாரிகள் 13 அந்நிய தொழிலாளர்களை கைது செய்தனர். இதர இடங்களில் மேற்கொள்ளப்பட்ட பரிசோதனையில் மேலும் ஏழு சட்டவிரோத தொழிலாளர்கள் கைது செய்யப்பட்டதாக மலாக்கா குடிநுழைவுத்துறையின் இயக்குனர் Anirwan Fauzee Mohd Aini தெரிவித்தார். கைது செய்யப்பட்ட அனைவரும் 20 மற்றும் 48 வயதுக்குட்பட்டவர்களாவர். அவர்களில் 17 இந்தோனேசியர்கள் மற்றும் இரண்டு மியன்மார் பிரஜைகளும் அடங்குவர். அங்காடி உணவு கடைகள் மற்றும் வெளிநாட்டு தொழிலாளர்கள் தங்கியிருக்கும் வீடுகளில் சட்டவிரோத தொழிலாளர்களை தேடும் நடவடிக்கை மேற்கொள்ளப்பட்டதாக Anirwan தெரிவித்தார்.

 Tags
13 worker

Dept nabs

hotel

immigration

in raid

melaka


அல்புஹாரி  அறநிறுவனத்தின் வரி விலக்கை எவரும்  அகற்றவில்லை   – நிதி அமைச்சு விளக்கம்

கோலாலம்பூர், மார்ச் 23 – Albukhary அறநிறுவனத்திற்கு வழங்கப்பட்டு வந்த வரி விலக்கு அகற்றப்பட்டதாக கூறப்படுவதை நிதியமைச்சு மறுத்துள்ளது.

நிதியமைச்சு அல்லது இதற்கு முந்தைய நிதியமைச்சர் மூலாமாகவோ மற்றும் அமைச்சின் அதிகாரிகள் வரும் Albukhary அறநிறுவனத்திற்கான வரி விலக்கு எதனையும் ரத்துச்செய்யவில்லை என இன்று வெளியிட்ட அறிக்கையில் நிதியமைச்சு தெரிவித்துள்ளது.

அந்த அறநிறுவனத்திற்கான வரி விலக்கை ரத்துச் செய்வதற்கு முன்னள் நிதி அமைச்சர் லிம் குவான் எங் கையெழுத்திட்டிருந்ததாக சமூக வலைத்தளத்தில் வைரலான தகவலை மறுத்து அமைச்சு அறிக்கையை வெளியிட்டுள்ளது.

இந்த பொய்யான குற்றச்சாட்டை அமைச்சு கடுமையாக கருதுவதாகவும் இது தொடர்பாக போலீசில் புகார் செய்யப்படும் என அந்த அறிக்கையில் தெரிவிக்கப்பட்டுள்ளது.

2018ஆம் ஆண்டு முதல் 2020ஆம் ஆண்டுவரை நிதிமுயமைச்சராக இருந்த லிம் குவான் எங் Albukhary அறநிறுவனத்தின் வரி விலக்கை ரத்துத் செய்துள்ளார் என இதற்கு முன் முன்னாள் பிரதமரான முஹிடின் யாசின் கூறியிருந்தார்.

 Tags
Albukhary Foundation’s

finance ministry

says no one cancelled

tax exemption


சாத்தியமான அமைச்சரவை மாற்றம் குறித்து சிந்தித்து வருவதாக பிரதமர் அன்வார் தெரிவித்துள்ளார்

கோலாலம்பூர், செப் 28 – சாத்தியமான அமைச்சரவை மாற்றம் குறித்து தாம் சிந்தித்து வருவதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். அமைச்சரவை மாற்றம் இருக்குமா என செய்தியாளர்கள் வினவியபோது அது குறித்து தாம் சிந்தித்து வருவதாக அவர் உடனடியாக மறுமொழி தெரிவித்தார். ஐந்து அமைச்சுகளின் அரசு ஊழியர்களின் தலைவர்கள் நேற்று புதிய பதவிகளுக்கு மாற்றப்பட்டதைத் தொடர்ந்து அமைச்சரவை மாற்றம் குறித்த ஆருடங்கள் வலுவடைந்தன. சுகாதாரம், தற்காப்பு, முதலீடு ,வர்த்தகம் மற்றும் தொழில்துறை அமைச்சு, தேசிய ஒற்றுமை, உள்நாட்டு வாணிகம் வாழ்க்கை செலவீனம் மற்றும் கூட்டரசு பிரதேச துறை ஆகியவற்றின் தலைமை செயலாளர்களின் மாற்றங்கள் இதில் சம்பந்தப்பட்டிருந்தன. எனினும் நேற்றைய அமைச்சரவை கூட்டத்தில் இந்த விவகாரம் குறித்து விவாதிக்கப்படவில்லையென கூட்டரசு அரசாங்கத்தின் பேச்சாளர் பாஹ்மி பாட்சில் கூறியிருந்தார்.

 Tags
I am thinking about it

on cabinet reshufle

says PM


நாய்க்கு ஆடம்பர திருமணம் ; சர்ச்சையானதை தொடர்ந்து உரிமையாளர்கள் மன்னிப்பு கோரினர்

ஜகார்த்தா, ஜூலை 21 – 2 இந்தோனேசிய பெண்கள் தங்களது நாய்களுக்கு 200 கோடி ரூபாய் அதாவது 60,000 ரிங்கிட் செலவில் மிக ஆடம்பரமான முறையில் திருமண ஏற்பாடு செய்தது, பொது மக்களிடமிருந்து எதிர்மறையான கருத்துகள் வந்த நிலையில் அவர்கள் இருவரும் பகிரங்கமாக மன்னிப்பு கேட்டு கொண்டுள்ளனர்.

அலாஸ்கா வகை நாய் ஜோடிகளுக்கு ஜாவா இனத்தவதின் பாரம்பரிய ஆடைகளை அணிவித்து பேரங்காடி ஒன்றில் ஏற்பாடு செய்யப்பட்டிருந்த அந்த திருமணத்தில் உரிமையாளரின் உறவினர்கள் பிரமுகர்கள் பலர் கலந்து கொண்டனர்.

ஆடம்பர திருமண நிகழ்ச்சியின் போது இவ்விரு நாய்களும் கூர்மையான நகங்களை காண்பிக்கும் காட்சிகள் சமூக வலைதளத்தில் வெளிவந்ததைத் தொடர்ந்து மக்களிடையே சலசலப்பு ஏற்பட்டது.

இந்நிலையில், இது மிகப்பெரிய சர்ச்சையாகியதை அடுத்து, அவ்விரு பெண்களும் மன்னிப்பு கோரியுள்ளனர்.

 Tags
cetus kemarahan ramai

Perkahwinan mewah anjing


Starbucks பானத்தின் இரகசிய ‘ரெசிபி’ வைரல் ; பழிவாங்கிய முன்னாள் பெண் பணியாளர்

ஸ்டார்பக்ஸ் (Starbucks) உலக முழுவதும் விற்பனை செய்யப்படும், முக்கிய பானமாகும். பல்வேறு சுவையிலான பானங்களை அது வழங்குகிறது.

அண்மையில், பணிநீக்கம் செய்யப்பட்ட Starbucks நிறுவனத்தின் முன்னாள் பணியாளர் ஒருவர், அந்நிறுவனத்தின் ஒவ்வொரு பானத்தின் “ரெசிபி” செய்முறையையும் சமூக ஊடகங்களில் கசிய விட்டு, பழிவாங்கியுள்ளார்.

குறிப்பாக, ஒவ்வொரு Starbucks பானத்தையும் செய்ய பயன்படுத்தப்படும் துல்லியமான அளவீடுகள், சீரப் வகைகள், ஜஸ் விகிதம் உட்பட படிப்படியான செய்முறைகள் அந்த பதிவில் இடம்பெற்றுள்ளது.

சம்பந்தப்பட்ட பெண் பணியாளர் தனது X சமூக ஊடகத்தில் பதிவேற்றம் செய்த அந்த பதிவு தற்போது வைரலாகி ஒட்டு மொத்த சமூக ஊடகங்களையும் வலம் வருகிறது.

அதன் வாயிலாக, பலர் தங்களுக்கு மிகவும் பிடித்தமான Starbucks பானங்களை வீட்டிலேயே சொந்தமாக கலந்து கொள்ள முடியும் என கூறப்படுகிறது.

“Starbucks விரும்பிகளே, இது உங்களுக்கான அரிய பரிசு” என அந்த பதிவின் கீழ் இணையப் பயனர் ஒருவர் பதிவிட்டுள்ள வேளை ; “Starbucks இதனை அகற்றுவதற்கு முன், பதிவிறக்கம் செய்து கொள்ளுங்கள்” என மற்றொருவர் குறிப்பிட்டுள்ளார்.

இந்நிலையில், அந்த கசிவு தொடர்பில், Starbucks நிறுவனம் இதுவரை கருத்துரைக்கவில்லை.

 Tags
Claims To Show

Leaked By Ex-Employee

Of Starbucks' Drinks

Secret Recipes

Viral Post


2022 மலேசியர்களின் கருவுறும் விகிதம்; கடந்த 50 ஆண்டுகளில் இல்லாத அளவுக்கு மிக குறைவாக பதிவு

பெட்டாலிங் ஜெயா, அக்டோபர் 17 – கடந்த ஐம்பது ஆண்டுகளில் முதல் முறையாக, மலேசியர்களின் கருவுறும் விகிதம் மிகவும் குறைவான விகிதத்தில் பதிவுச் செய்யப்பட்டுள்ளது.

2021-ஆம் ஆண்டு, 15 முதல் 49 வயதுக்கு உட்பட்ட பெண்களின் கருவுறும் எண்ணிக்கை 1.7-ஆக பதிவுச் செய்யப்பட்ட வேளை ; கடந்தாண்டு அது சற்று இறக்கம் கண்டு 1.6-ஆக பதிவுச் செய்யப்பட்டுள்ளது.

1970-ஆம் ஆண்டு தொடங்கி 2012-ஆம் ஆண்டு வரையில், நாட்டின் கருவுறும் விகிதம் 2.1 என்ற அளவை காட்டிலும் கூடுதலாக பதிவுச் செய்யப்பட்டு வந்தது. எனினும், 2013-ஆம் ஆண்டு தொடங்கி அந்த எண்ணிக்கை குறையத் தொடங்கியதாக, தலைமை புள்ளியியல் நிபுணர் உசிர் மஹிடின் தெரிவித்தார்.

அந்த வீழ்ச்சி மக்கள்தொகை வளர்ச்சியில் பாதிப்பை ஏற்படுத்தும் என்பதோடு, பொருளாதார – சமூகவியல் தாக்கங்களையும் ஏற்படுத்தி மக்கட்தொகை நெருக்கடிக்கு இட்டுச் செல்லலாம் என, உசிர் மஹிடின் ஓர் அறிக்கையின் வாயிலாக தெரிவித்தார்.

மலாய்க்காரர்களில், 15 முதல் 49 வயதுடைய பெண்கள், 2.1 குழந்தைகளுடன் அதிக கருவுறும் விகிதத்தை பதிவுச் செய்துள்ள வேளை ; சீனப் பெண்கள் 0.8 குழுந்தை எண்ணிகையுடன் மிகவும் குறைவான கருவுறும் விகிதத்தைக் கொண்டுள்ளனர்.

மாநில அளவில், 2.9 உயரிய கருவுறும் விகிதத்துடன் திரங்கானு முதலிடத்தை பிடித்துள்ள வேளை ; கிளந்தானும், பஹாங்கும் அடுத்த இரு இடங்களை வகிக்கின்றன.

2022-ஆம் ஆண்டு, நாட்டில் மொத்தம் நான்கு லட்சத்து 23 ஆயிரத்து 124 பிறப்புகள் பதிவுச் செய்யப்பட்ட வேளை ; 2021-ஆம் ஆண்டு பதிவுச் செய்யப்பட்ட நான்கு லட்சத்து 39 ஆயிரத்து 744 பிறப்புகளை காட்டிலும் அது 3.8 விழுக்காடு அல்லது 16 ஆயிரத்து 620 குறைவாகும்.

 Tags
in 2022

lowest in 50 years

M’sian fertility rate


மலாய்க்காரர்களுக்கான பிரகடனத்தில்  ஒத்துழைப்பது தொடர்பில்   மகாதீரை  சந்திக்க  முஹிடின் திட்டம்

கோலாலம்பூர், ஜூன் 27 – மலாய்க்காரர்களின் பிரகடனத்தில் ஒத்துழைப்பது தொடர்பில் டாக்டர் மகாதீர் முகமட்டை வெகு விரைவில் சந்திப்பதற்கு திட்டமிட்டுள்ளதாக பெரிக்காத்தான் நேசனல் தலைவர் முஹிடின் யாசின் தெரிவித்திருக்கிறார். 12 அம்சங்களைச் கொண்ட அந்த பிரகடனம் சிறப்பானதாக இருப்பதோடு தமது தலைமையிலான கட்சியின் போராட்ட கொள்கைக்கு ஏற்ப இருப்பதாக அவர் அவர் கூறினார். எங்களது போராட்டத்திற்கு ஏற்ப சிந்தாந்தத்தை கொண்ட கட்சியுடன் ஒத்துழைப்பதற்கு தாம் தயாராய் இருப்பதாக முஹிடின் தெரிவித்தார். அரசியல் கருத்து வேறுபாடுகளுக்கு அப்பாற்பட்டு மலாய்க்காரர்களை ஒன்றுபடுத்தும் நோக்கத்தில் மலாய்க்காரர்களின் பிரகடனம் இருப்பதாக டாக்டர் மகாதீர் ஏற்கனவே கூறியிருந்தார்.

 Tags
bincang kerjasama proklamasi

jumpa Dr Mahathir

Muhyuiddin

orang melayu


ஆட்டுக் கண் தொண்டையில் சிக்கியது ; ஆடவர் பரிதாபமாக உயிரிழந்தார்

புதுடெல்லி, ஜூலை 7 – இந்தியா, சத்தீஸ்கர் நகரில், முழுமையாக சமைக்கப்படாத ஆட்டின் கண் தொட்டையில் சிக்கியதை அடுத்து 50 வயது ஆடவர் ஒருவர் பரிதாபமாக உயிரிழந்தார்.

பாகர் சிங் எனும் அந்த ஆடவர், நண்பர் ஒருவருடன் சுற்றுலா சென்றிருந்த போது அச்சம்பவம் நிகழ்ந்ததாக கூறப்படுகிறது.

முதலில், கோவிலுக்கு சென்ற அவர்கள், வேண்டுதலை நிறைவேற்றுவதற்காக ஆடொன்றை பலிகொடுத்ததோடு, அந்த ஆட்டுத் தலையை உடன் எடுத்துச் சென்றுள்ளனர்.

அதன் பின்னர், நகரின் எல்லையில் அமைந்திருக்கும் சுற்றுலா தளம் ஒன்றுக்கு சென்ற அவர்கள், அந்த ஆட்டுத் தலையை சமைத்துள்ளனர்.

எனினும், அது முழுமையாக சமைத்து முடிவதற்குள், ப

மது போதையில் இருந்த சிங், சுமார் ஒரு மீட்டர் நீளம் இருந்த அந்த ஆட்டின் கண்ணை வாயில் போட்டு விழுங்க முயன்ற போது, அது தொண்டையில் சிக்கிக் கொண்டதாக கூறப்படுகிறது.

சிங் உடனடியாக ஏழு கிலோமீட்டர் தூரத்தில் அமைந்திருந்த மருத்துவமனைக்கு கொண்டு செல்லப்பட்ட போதிலும், அவர் இறந்து விட்டதை மருத்துவர்கள் உறுதிப்படுத்தினர்.

சரியாக வேகாத ஆட்டின் கண் சுவாசக் குழாயை அடைத்து விட்டதால், மூச்சுத் திணறி சிங் உயிரிழந்ததாக கூறப்படுகிறது.

 Tags
Ajal tercekik

mata kambing


கனடாவில் வெளிநாட்டவர்கள் வீடு வாங்கத் தடை

ஒட்டாவா, ஜன 4 – கனடாவில் வெளிநாட்டவர்கள் வீடு வாங்க விதிக்கப்பட்டிருக்கும் ஈராண்டு கால தடை அமலுக்கு வந்திருக்கிறது. இவ்வேளையில், அந்த தடையிலிருந்து, அந்நாட்டில் குடியேறிய வெளிநாட்டவர்களுக்கும், நிரந்தர குடியிருப்பாளர்களுக்கும் விலக்கு அளிக்கப்பட்டிருக்கிறது. உலகிலேயே மிக உயர்வான வீட்டு விலையைக் கொண்டிருக்கும் நாடுகளில் ஒன்றான கனடாவில், உள்நாட்டு மக்கள் சொந்த வீட்டினைப் பெற்றிருப்பதற்காக அந்த தடை விதிக்கப்பட்டிருக்கின்றது. தற்போதைக்கு கனடாவில் வீடொன்றின் சராசரி விலை ஐந்து லட்சத்து 68,00 டாலராகும். இது அந்நாட்டில் சராசரி குடும்ப வருமானத்தைக் காட்டிலும் 11 மடங்கு அதிகமாகும்.

 Tags
banned

buying

Canada

foreigners

homes

Now


எவரெஸ்ட்  மலையேறிகளில்  இவ்வாண்டு  அதிகமானோர்  மாண்டனர்

காட்மண்டு , மே 16 – 30 ஆண்டுகளுக்குப் பின் இவ்வாண்டுத்தான் எவரெஸ்ட் மலையேறிகளில் அதிகமானோர் மரணம் அடைந்ததனர், இம்முறை மலையேறும் வேளையின்போது 12 உயிரிழப்பு சம்பவங்கள் நிகழ்ந்தன. பொதுவாக ஒவ்வொரு ஆண்டும் எவரெஸ்ட் மலையேறும் காலம் தொடங்கும்போது சராசரி ஐந்து மலையேறிகள் மரணம் அடைவது வழக்கமாகும். இம்முறை மலையேறிகளின் உதவியாளர்களான நான்கு ஷெர்பாக்கள் உட்பட மலேசியாவின் Awang Askandar , ஆஸ்திரேலியாவின் Jason Bernard உட்பட ஆறு வெளிநாட்டினர் மரணம் அடைந்தனர். இதுதவிர மலேசியாவின் Mohamad Hawari Hashim உட்பட பலர் காணாமல்போன சம்பவங்களும் நடந்துள்ளன. 33 வயதுடைய Muhammad Hawari நேற்றுவரை இன்னும் கண்டுப்பிடிக்கப்படவில்லை. காணாமல்போன சிங்கப்பூரைச் சேர்ந்த மற்றொரு மலையேறியான Shrinivas Sainis Dattaraya வும் இன்னும் கண்டுப்பிடிக்கப்படவில்லை.

 Tags
climbing

season

The Deadliest


இளைஞர்கள் அவசியம்  திருக்குறள்  படிக்க வேண்டும்  – பிரதமர் மோடி   வலியுறுத்து

புதுடில்லி, ஜன 16 – இளைஞர்கள் திருக்குறளைப் படிக்க வேண்டும் என இந்தியப் பிரதமர் நரேந்திர மோடி கேட்டுக்கொண்டுள்ளார். திருவள்ளுவர் தினத்தில் அறிவில் சிறந்த திருவள்ளுவருக்கு மரியாதை செலுத்துகிறேன். அவரது உன்னதமான சிந்தனைகளை நினைவு கூர்கிறேன். பன்முகத்தன்மைக் கொண்ட அவரது கருத்துக்கள், அனைத்து தரப்பு மக்களுக்கும் பெரும் ஊக்கத்தை அளிக்கிறது என மோடி டுவிட்டரில் பதிவிட்டுள்ளார். திருக்குறள் மிக நுட்பம் வாய்ந்தது என்பதை அவர்கள் உணர்வார்கள் என்றும் மோடி சுட்டிக்காட்டினார். திருவள்ளுவர் தினத்தை முன்னிட்டு அவர் இந்த பதிவை வெளியிட்டுள்ளார்.

 Tags
indian

pays tributes

PM Modi

Thiruvalluvar


இரண்டாவது சுற்றிலேயே தோல்விக் கண்டார் லீ ஜியா

இன்று அதிகாலை நடைபெற்ற, இந்திய பொது பூப்பந்து போட்டியின், இரண்டாவது சுற்றிலேயே தோல்வி கண்டு ஆட்டத்தை விட்டு வெளியேறினார், நாட்டின் ஒற்றையர் பூப்பந்து வீரர் லீ ஜி ஜியா.

சீன விளையாட்டாளர் லி சி பெங்கிடம் 11-21, 21-14, 18-21 எனும் செட்களில் ஜி ஜியா தோல்வியைத் தழுவினார்.

உலகின் 22-ஆம் நிலை ஆட்டக்காரரான லி சி பெங்கிடம், ஜி ஜியா வீழ்வது இது இரண்டாவது முறையாகும். 2018-ஆம் ஆண்டு நடைபெற்ற சீன மாஸ்டர் பூப்பந்து போட்டியில் ஜி ஜியா முதல் முறையாக அவரிடன் தோல்விக் கண்டார்.

எனினும், கடந்தாண்டு நடைபெற்ற தாய்லாந்து பொதுவிருது பூப்பந்து போட்டியில் அந்த தோல்வியை ஜி ஜியா ஈடு செய்தார்.

இதனிடையே, Chen Tang Jie – Toh Ee Wei இணையும் இரண்டாவது சுற்றிலேயே சீன இணையிடம் தோல்வியைத் தழுவியது.

 Tags
lost early

once again

Zii Jia


மூன்று சூரிய கரடிகள் நடமாட்டத்தினால் 3,000 மேற்பட்ட கிராம மக்கள் அச்சத்தில் உள்ளனர்

குவா மூசாங், அக் 10 – கிளந்தான் , குவா மூசாங்கிலுள்ள கம்போங் ஜெரெக்கில் கடந்த இரண்டு மாத காலமாக மூன்று சூரிய கரடிகள் சுற்றித் திரிவதைத் தொடர்ந்து அப்பகுதியில் வசிக்கும் 3,000 க்கும் மேற்பட்ட மக்கள் அச்சத்திலும் கவலையிலும் உள்ளனர். சம்பந்தப்பட்ட கரடி ஒன்று கிராமவாசியின் வீட்டிற்கு அருகிலுள்ள ரம்புத்தான் மரத்தில் கூடு கட்டியிருப்பதால் தங்களது கவலை அதிகரித்துள்ளதாக பொதுமக்கள் தெரிவித்தனர்.

அந்த கரடிகளில் ஒன்று தமது வீட்டின் ரம்புத்தான் மரத்தில் கட்டியிருக்கும் கூட்டிலிருந்து வெளியே சர்வ சாதாராணமாக வெளியே நடந்து சென்றதாக 48 வயதுடைய ஸ்ரீபாணி சாகிய தெரிவித்தார்.

முதலில், மரக்கிளைகள் உடைந்து விழும் சத்தம் கேட்டது, பின்னர் வீட்டிற்குப் பின்னால் சென்று பார்க்கும்டி குழந்தைகளை அழைத்தபோது ஒரு கரடி எழுந்து நின்று ஒரு வளர்ந்த மனிதனைப் போல உயரமாக நடப்பதைக் கண்டு ஆச்சரியப்பட்டதாக அவர் கூறினார். விடியற்காலையில் இருட்டு வேளையில் கிராமவாசிகள் தொழுகைக்கு செல்லும்போது அவர்களை அந்த கரடிகள் தாக்கும் அபாயம் இருப்பதாகவும் ஸ்ரீபாணி கூறினார். கடந்த வாரம் அந்த கரடிகளை பிடிப்பதற்கு பெர்ஹிலித்தான் எனப்படும் பூங்கா வனவிலங்குத்துறை பொறி வைத்த போதிலும் அந்த கரடிகள் இன்னும் பிடிபடவில்லையென கிராமவாசிகள் தெரிவித்தனர்.

 Tags
beruang

Penduduk terkejut

turun dari pokok